
转讜住驻讜转




	专讘讬 砖诪注讜谉 讘砖讬讟转 专讘讬 讬讜住讬 讗诪专讛 讚讗诪专 讗祝 讘讙诪专 讚讘专讬讜 讜讻讜'. 讗注''讙 讚诇专' 讬讜住讬 讞讬讬诇讬 转专讜讬讬讛讜 讛讬讬谞讜 诪砖讜诐 讚转专讬 诪讬诇讬 拽讗诪专 讜讗讬谞诐 驻讬专讜砖 讝讛 诇讝讛 讗讘诇 讛讻讗 诪谉 讛砖注讜专讬诐 讛讜讗 驻讬' 诪讛 砖讗诪专 讛专讬 注诇讬 诪谞讞讛 讜讻讬讜谉 讚讗祝 讘讙诪专 讚讘专讬讜 讗讚诐 谞转驻住 诪讘讟诇讬诐 诇讛讗 讚讗诪专 讘转讞诇讛 讛专讬 注诇讬 诪谞讞讛 讜讗驻讬' 讗诐 讗诪专 讗讬诇讜 讛讬讬转讬 讬讜讚注 砖讗讬谉 谞讜讚专讬谉 讻讱 诇讗 讛讬讬转讬 谞讜讚专 讻讱 讗诇讗 讻讱 讚讛讬讬谞讜 讟注诪讗 讚专讘谞谉 讚讗诇讬诐 诇讛讜 诇砖讜谉 专讗砖讜谉 讜诇讗 讛讜讬 谞讚专 讜驻转讞讜 注诪讜 讻讬 讗诪专 讗讬诇讜 讛讬讬转讬 讬讜讚注 讻讜' 讻讚讗诪专讬谞谉 讘讛诪谞讞讜转 讜讛谞住讻讬诐 (诪谞讞讜转 拽讙.): 诪讛 专讗讜 讞谞谞讬讛 诪讬砖讗诇 讜注讝专讬讛. 驻''讛 诪讛 专讗讜 砖诇讗 讚专砖讜 讜讞讬 讘讛诐 讜诇讗 砖讬诪讜转 讘讛谉 讜拽砖讛 讚讛讗 讘驻专讛住讬讗 讛讜讛 讜诪住拽讬谞谉 讘住谞讛讚专讬谉 (讚祝 注讚.) 讚诇讻讜诇讬 注诇诪讗 讘驻专讛住讬讗 讞讬讬讘 诇诪住讜专 注爪诪讜 讗驻讬诇讜 讗诪爪讜讛 拽诇讛 讜诪驻专''转 讚爪诇诐 讝讛 砖注砖讛 谞讘讜讻讚谞爪专 诇讗讜 注''讝 讛讜讛 讗诇讗 讗讬谞讚专讟讗 砖注砖讛 诇讻讘讜讚 注爪诪讜 讜诇讻讱 拽讗诪专 诪讛 专讗讜 讜讻谉 诪砖诪注 诪讚讻转讬讘 诇讗诇讛讱 诇讬转 讗谞讞谞讗 驻诇讞讬谉 讜诇爪诇诐 讚讚讛讘讗 诇讗 谞住讙讜讚 诪砖诪注 讚讗诇讛讗 讚讬讚讬讛 讜爪诇诪讗 转专讬 诪讬诇讬 谞讬谞讛讜 讜讗转讬 谞诪讬 砖驻讬专 讛讗 讚讗诪专讬谞谉 讘讗诇讜 谞注专讜转 (讻转讜讘讜转 诇讙:) 讗诇诪诇讬 谞讙讚讜 诇讞谞谞讬讛 诪讬砖讗诇 讜注讝专讬讛 驻诇讞讜 诇爪诇诪讗 讜讗讬 注''讝 讛讜讛 讞''讜 砖讛讬讜 诪砖转讞讜讬诐 诇讜 讜诪讬讛讜 诇砖讜谉 驻诇讞讜 诇讗 讗转讬 砖驻讬专 讜专''讬 诪驻专砖 诪讛 专讗讜 砖诇讗 讘专讞讜 砖讛专讬 拽讜讚诐 讛诪注砖讛 讛讬讜 讬讻讜诇讬诐 诇讘专讜讞 讻诪讜 砖注砖讛 讚谞讬讗诇 讻讚讗诪专 讘讞诇拽 ( 住谞讛讚专讬谉 爪讙.) 讙' 讛讬讜 讘讗讜转讛 注爪讛: 讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转. 讛拽砖讛 讛''专 讬讜住祝 诇诪讛 讗讬谉 诪讘专讻讬谉 讘讻诇 砖注讛 砖谞讛谞讛 诪诪谞讜 讚讗住讜专 诇讬讛谞讜转 诪谉 讛注讜诇诐 讛讝讛 讘诇讗 讘专讻讛 讜转讬专抓 讚讛''诪 讻砖讙讜驻讜 谞讛谞讛 讗讘诇 砖讗专 讛谞讗讛 诇讗 讜讗祝 注诇 讙讘 讚诪讘专讻讬谉 注诇 讗讜专 讛砖诪砖 讘讻诇 讬讜诐 讛讬讬谞讜 诪砖讜诐 砖诪转讞讚砖 讘讻诇 讬讜诐:




专讘讬谞讜 讞谞谞讗诇

讗诪专 专讘 驻驻讗 讚讜拽讗 讘砖专 讻讬 讛讗讬 讙讜谞讗 讗住讜专 讗讘诇 讞讟讬诐 讜讗驻讬' 讗讜诪专 讞讟讬诐 讛诇诇讜 诪讜转专讬谉 [诇驻住讞] 诪"讟 讞讟讬诐 讚诪谞讟专谉 诇驻住讞 拽讗诪专. 



讗讬讻讗 讚诪转谞讬 诇讛讗 (讚专讘讬 讬讜住讬) [诪转谞讬转讗] 讛讻讬 拽讗诪专 讛谞讛讬讙 转讜讚讜住 讗讬砖 专讜诪讬 诇讗讻讜诇 讻讜' 讜讗转拽驻讬' 讘砖诇诪讗 诇诪讗谉 讚诪转谞讬 诇讛 讻专讘讬 讬讜住讬 [谞讬讞讗 讚讞讬讬砖] 讘讻诇 讻讛"讙 讗诇讗 诇诪讗谉 讚诪转谞讬 诇讛 讻专' 砖诪注讜谉 诪讬 讞讬讬砖 专' 砖诪注讜谉 讻讬 讛讗讬 讙讜谞讗 讜讛转谞谉 讘住讜祝 诪谞讞讜转 讛专讬 注诇讬 诪谞讞讛 诪谉 砖注讜专讬诐 讬讘讬讗 诪谉 讛讞讟讬诐 拽诪讞 讬讘讬讗 诪谉 讛住诇转 讻讜' 注讚 专讘讬 砖诪注讜谉 驻讜讟专 砖诇讗 讛转谞讚讘 讻讚专讱 讛诪转谞讚讘讬谉 讛谞讛 诪讬 砖讬讗诪专 讻讙讜谉 讝讛 讘砖专 讝讛 诇驻住讞 诇讗 讞讬讬砖 诇讬讛 讚讗讬谉 讗讚诐 诪转谞讚讘 讘砖专 诇拽专讘谉. 讜诇专' 讬讜住讬 诪讬 谞讬讞讗 讜讛讗诪专 专讘讗 专讘讬 砖诪注讜谉 讘砖讬讟转 专讘讬 讬讜住讬 讗诪专讛 讚住讘专 讘讙诪专 讚讘专讬讜 讗讚诐 诪转驻讬住 讚转谞谉 讛专讬 讝讜 转诪讜专转 注讜诇讛 转诪讜专转 砖诇诪讬诐 讛专讬 讝讜 转诪讜专转 注讜诇讛 讚讘专讬 专讘讬 诪讗讬专 讗诪专 专讘讬 讬讜住讬 诇讻讱 谞转讻讜讜谉 诪转讞诇讛 讗注"驻 砖讗驻砖专 诇拽专讜转 砖谞讬 砖诪讜转 讻讗讞讚 讚讘专讬讜 拽讬讬诪讬谉 讜讗讜拽讬' 诇专讘讬 讬讜住讬 讚讗诪专 讘讙诪专 讚讘专讬讜 讗讚诐 诪转驻讬住 诇讗讜 诪讚专讘讬 砖诪注讜谉 住讘专 诇讛 讻专' 讬讜住讬 专' 讬讜住讬 谞诪讬 讜讻讜' 讜讗住讬拽谞讗 转讜讚讜住 讗讬砖 专讜诪讬 讞讻诐 讛讬讛 讜诪讟讬诇 诪诇讗讬 讘讻讬住 转诇诪讬讚讬 讞讻诪讬诐 讛讬讛:




诪转谞讬' 诪拽讜诐 砖谞讛讙讜 诇讛讚诇讬拽 讘讬讜诐 讛讻驻讜专讬诐 诪讬 砖讗诪专 诇讛讚诇讬拽 住讘专 砖讗诐 讬讛讬讛 讛讘讬转 讗驻诇 讬砖诪砖 诪讟转讜 诇驻讬讻讱 讬讚诇讬拽 讬转专讞拽 诪谉 讛注讘讬专讛 讜诪讬 砖讗诪专 诇讗 讬讚诇讬拽 住讘专 讗讬谉 讛讬爪专 诪转讗讜讛 讗诇讗 诪讛 讛注讬谉 专讜讗讛 诇驻讬讻讱 诇讗 讬讚诇讬拽 砖讻讬讜谉 砖诇讗 讬专讗讛 诇讗 讬转讗讜讛 讜砖谞讬讛诐 诇讟讜讘讛 谞转讻讜讜谞讜 驻讬' 讚讘专 讗讞专 转砖诪讬砖 讛诪讟讛 讗讻诇 诪讚诇讬拽讬谉 讘驻讜谞讚拽讗讜转 讜讘讘转讬 讛诪讬诐. 



讗诪专 专讘 讬讛讜讚讛 讗诪专 砖诪讜讗诇 讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转讜转 讛讜讗讬诇 讜转讞诇转 讘专讬讬转讜 讛讜讗 讗诪专 诇讬讛 [讛讛讜讗 住讘讗] 讬讬砖专 讜讻谉 讗诪专 专讘讬 讬讜讞谞谉:
讗诪专 诇讬讛 专讘讬 讗讘讗 诇注讜诇讗 讜讚讗讬 讚讗诪专讬转讜 诪砖诪讗 讚专讘讬 讬讜讞谞谉 讗讬谉 诪讘专讻讬谉 注诇 讛讗讜专 讗诇讗 讘诪讜爪讗讬 砖讘转讜转 讗讛讚专 讘讬讛 (专讘讬 讗讘讗) [注讜诇讗 讘专讘讛] 讘专 讘专 讞谞讛 讘讬砖讜转 讜讛专讙讬砖 专讘讛 讘专 讘专 讞谞讛 讗诪专 诇讬讛 诇讗 讗诪专讬 讛讻讬 讗诇讗 讛讻讬 讗诪专讬 转讗谞讬 讞讚讗 拽诪讬讛 讚专讘讬 讬讜讞谞谉 专讘讬 砖诪注讜谉 讘谉 讗诇注讝专 讗讜诪专 讬讜诐 讛讻驻讜专讬诐 砖讞诇 诇讛讬讜转 讘砖讘转 讗驻讬诇讜 讘诪拽讜诐 砖讗诪专讜 砖诇讗 诇讛讚诇讬拽 诪讚诇讬拽讬谉 诪驻谞讬 讻讘讜讚 讛砖讘转 注讗谞讬 专讘讬 讬讜讞谞谉 讘转专讬讛 讜讞讻诪讬诐 讗讜住专讬谉 讜讚讬拽讬' 诪讬谞讛 诪讗讞专 砖讗讬谉 诪讚诇讬拽讬谉 讘讬讜诐 讛讻驻讜专讬诐 诇讗 讬诪爪讗 讗讜专 砖砖讘转 诪诪诇讗讻转 注讘讜讚讛 砖诪注讬' 诪讬谞讛 讻讬 讗讬谉 诪讘专讻讬谉 注诇 讛讗讜专 讘诪讜爪讗讬 讬讜诐 讛讻驻讜专讬诐 讗诪专 诇讬讛 注讚讛 转讛讗 讻诇讜诪专 讝讗转 讛讜讗 讜驻讬' 注讚讛 讻讚讙专住讬谞谉 讘注谞讬谉 讘谞转讬讛 讚专讘 谞讞诪谉 [讙讬讟讬谉 诪讛] 注讚讬 讙讜讘专讬谉 讜转讜讘 注讚讛 住讜专讗讛 讻诇谉 注谞讬谉 讗讞讚 讛谉 讜讻讬讜谉 砖讚讞讜 砖诪讜注讛 讝讜 讻诇讜诪专 讗讬谞讛 讛诇讻讛 讻诪讗谉 住讘讬专讗 讻讬 讛讗 讚讗诪专' 诪砖讜诐 专' 讗诇注讝专 诪讘专讻讬谉 注诇 讛讗讜专 讘诪讜爪讗讬 砖讘转讜' 讜讘诪讜爪讗讬 讬讜诐 讛讻驻讜专讬诐 讜讻谉 注诪讗 讚讘专:






专讬讟讘"讗

诪转谞讬' 诪拽讜诐 砖谞讛讙讜 诇讛讚诇讬拽 讗转 讛谞专 讘诇讬诇 讬讜诐 讛讻驻讜专讬诐 讜诪讚诇讬拽讬谉 讘讘转讬 讻谞住讬讜转 讜讘讘转讬 诪讚专砖讜转. 讻转讘 讛专讬"讟 讝"诇 讚讘讛讗 讗讬谉 讞讜砖砖讬谉 诇诪谞讛讙 讻诇诇 讚讛讗 诪砖讜诐 转砖诪讬砖 讜讛讗 讗讟讜 讛讗 诇讗 讙讝专讬谞谉 讜讻讬讜谉 讚讻谉 讞讬讜讘讗 谞诪讬 讗讬讻讗 诇讛讚诇讬拽 讘讘转讬 讻谞住讬讜转 讜讘讘转讬 诪讚专砖讜转 诪驻谞讬 拽讚讜砖转谉 讜讘诪讘讜讗讜转 讛讗驻讬诇讜转 讜注诇 讙讘讬 讛讞讜诇讬谉 诪驻谞讬 讞砖砖 住讻谞讛:



讜谞专讗讛 讚讻谉 讛讚讬谉 诇注谞讬谉 讟' 讘讗讘 讛讗住讜专 讘转砖诪讬砖 讛诪讟讛 讗讘诇 注讻砖讬讜 谞讛讙讜 诪驻谞讬 讛讗讘诇 砖诇讗 诇讛讚诇讬拽 讘讘转讬 讻谞住讬讜转 讜讘讘转讬 诪讚专砖讜转. 讜谞专讗讛 砖诪谞讛讙诐 拽讬讬诐 讘讝讛 讚诇讗 讚诪讬 讻讛讗 讚讬讜诐 讛讻驻讜专讬诐 讚讘讜讚讗讬 讛讜讗 讘讬转 讗诇讛讬谞讜 诇诪谞讜注 注诇讬讜 讛讚诇拽转 谞专讜转 诪讘讬转 讛讻谞住转 讜诪讘讬转 讛诪讚专砖 讬讜转专 讜讬讜转专 诪谉 讛讘转讬诐 讜诪"讛 讘诪拽讜诐 砖谞讛讙讜 诇讛讚诇讬拽 诪讚诇讬拽讬谉 注"讻:





讛诪讗讬专讬

讻诇 讛诪谞讞讜转 讘讗讜转 诪谉 讛讞讟讬诐 讜诪谉 讛住讜诇转 讞讜抓 诪诪谞讞转 住讜讟讛 讜诪谞讞转 讛注讜诪专 讜讗讬谉 讘诪谞讞讜转 驻讞讜转讛 诪注砖专讜谉 讗诇讗 讬砖 讘讛诐 讘注砖专讜谉 诇讗 驻讞讜转 讜诇讗 讬转专 讻讙讜谉 诪谞讞转 讞讜讟讗 专"诇 诪谞讞转 诪讬 砖讞讬讬讘 讞讟讗转 讜讗讬谉 讬讚讜 诪讙注转 讜诪谞讞转 住讜讟讛 讜诪谞讞转 讞谞讜讱 讜讛讜讗 诪谞讞讛 砖讛讻讛谉 诪讘讬讗 讻砖谞讻谞住 诇注讘讜讚讛 讜诪谞讞转 讞讘讬转讬 讻讛谉 讙讚讜诇 砖讘讻诇 讬讜诐 讜诪谞讞转 讛注讜诪专 讜讬砖 诪讛诐 砖讬讻讜诇 诇讛转谞讚讘 诪讛诐 讻诪讛 砖讬专爪讛 诪注砖专讜谉 讜诇诪注诇讛 讗驻讬' 讻诪讛 注砖专讜谞讬诐 讜讘诇讘讚 讘注砖专讜谞讬诐 砖诇诪讬诐 讜讛诐 讞诪砖 诪谞讞讜转 讛讘讗讜转 讘谞讚专 讜谞讚讘讛 砖诪讛诐 诪谞讞转 讛住讜诇转 讜诪谞讞转 诪讞讘转 讜诪谞讞转 诪专讞砖转 讜诪谞讞转 诪讗驻讛 转谞讜专 讛讘讗讛 诪谉 讛讞诇讜转 讗讜 讛讘讗讛 诪谉 讛专拽讬拽讬谉 讜讻诇 讛诪谞讞讜转 讟注讜谞讜转 砖诪谉 诇讜讙 诇讻诇 注砖专讜谉 讜诇讘讜谞讛 讞讜抓 诪诪谞讞转 住讜讟讛 讜诪谞讞转 讞讜讟讗 诪注转讛 诪讬 砖讗诪专 讛专讬 注诇讬 诪谞讞讛 诪谉 讛砖注讜专讬诐 讗讜 诪谉 讛拽诪讞 专"诇 砖诇讗 诪谉 讛住讜诇转 讗讜 讞爪讬 注砖专讜谉 讗讜 注砖专讜谉 讜诪讞爪讛 讗讜 讘诇讗 砖诪谉 讜诇讘讜谞讛 驻讟讜专 砖诇讗 讛转谞讚讘 讻讚专讱 讛诪转谞讚讘讬诐 专"诇 讚讘专 砖讻诪讜讛讜 诪拽专讬讘讬谉 讜诪"诪 讚讜拽讗 讘砖讘讚拽谞讜讛讜 讜讗诪专 砖讗讬诇讜 讛讬讛 讬讜讚注 砖讚专讱 讛诪转谞讚讘讬诐 讘讞讟讬诐 讜住讜诇转 讜注砖专讜谉 讜砖诪谉 讜诇讘讜谞讛 诇讗 讛讬讛 诪转谞讚讘 讗讘诇 讗诐 讗诪专 讗讬诇讜 讛讬讬转讬 讬讜讚注 讛讬讬转讬 诪转谞讚讘 讻讚专讱 讛诪拽专讬讘讬诐 讛专讬 讝讛 讞讬讬讘 诇讛拽专讬讘 讻讚专讱 讛专讗讜讬 诪谉 讛砖注讜专讬诐 讬讘讬讗 讞讟讬诐 诪谉 讛拽诪讞 讬讘讬讗 住讜诇转 讞爪讬 注砖专讜谉 讬讘讬讗 注砖专讜谉 砖诇诐 注砖专讜谉 讜讞爪讬 讬讘讬讗 砖谞讬诐 讜讗讬谉 讘讝讛 讞讬诇讜拽 讘讬谉 砖讗诪专 诪谞讞转 砖注讜专讬诐 诇讘讬谉 砖讗诪专 诪谞讞讛 诪谉 讛砖注讜专讬诐 讜讗注"驻 砖讙讚讜诇讬 讛诪讞讘专讬诐 诪驻专砖讬诐 讘讛 讜讻转讘讜 砖诪谞讞转 砖注讜专讬诐 驻讟讜专 诇讙诪专讬 讗讘诇 诪谞讞讛 诪谉 讛砖注讜专讬诐 讛讜讗 砖转诇讜讬 讘讘讚讬拽讛 讜诪驻谞讬 砖诪讻讬讜谉 砖讗诪专 讛专讬 注诇讬 诪谞讞讛 谞转讞讬讬讘 讘砖诇 讞讟讬诐 讜转驻讜住 诇砖讜谉 专讗砖讜谉 讜诪驻谞讬 砖讝注讬专讬 讗诪专讛 讻谉 讘驻专拽 讛诪谞讞讜转 讜讛谞住讻讬诐 拽"讙 讗' 讘砖诇讗 讗诪专 诪谞讞讛 讻诇诇 讗诇讗 砖讗诪专 讛专讬 注诇讬 诇讛讘讬讗 诪谉 讛砖注讜专讬诐 讜诇讚注转诐 讛讜讗 讛讚讬谉 讘诪谞讞转 砖注讜专讬诐 诪"诪 谞专讗讬谉 讛讚讘专讬诐 砖诇讗 谞讗诪专 讻谉 讗诇讗 诇讚注转 专' 诪讗讬专 讗讜 诇讚注转 讘讬转 砖诪讗讬 砖住讜讘专讬诐 转驻讜住 诇砖讜谉 专讗砖讜谉 讗讘诇 诇讚注转 专讘谞谉 讛讻诇 转诇讜讬 讘讘讚讬拽讛 讜讻谉 谞专讗讛 注讬拽专 讜讻谉 诪爪讗谞讜讛 诇讙讚讜诇讬 讛诪驻专砖讬诐:



讛讗讜诪专 讛专讬 讝讜 转诪讜专转 注讜诇讛 讜砖诇诪讬诐 讚讘专讬讜 拽讬讬诪讬诐 讜转专注讛 注讚 砖转住转讗讘 讜转诪讻专 讜讬讘讬讗 讘讞爪讬 讚诪讬讛 注讜诇讛 讜讘讞爪讬 讚诪讬讛 砖诇诪讬诐 讜讗诐 讗诪专 转诪讜专转 注讜诇讛 讜讘转讜讱 讻讚讬 讚讘讜专 讗诪专 转诪讜专转 砖诇诪讬诐 讗诐 诇讗 谞转讻讜讬谉 转讞讬诇讛 讗诇讗 诇讗讞讚 诪讛诐 转讜驻住讬谉 诇砖讜谉 专讗砖讜谉 讜讛专讬 讝讜 转诪讜专转 注讜诇讛 讜讗诐 谞转讻讜讬谉 诪转讞讬诇讛 诇砖谞讬讛诐 讗讬谉 讗讜诪专讬谉 讘讝讜 转驻讜住 诇砖讜谉 专讗砖讜谉 讜讚讘专讬讜 拽讬讬诪讬诐 讜转专注讛 注讚 砖转住转讗讘 讜讬讘讬讗 讘讞爪讬 讚诪讬讛 注讜诇讛 讜讘讞爪讬 讚诪讬讛 砖诇诪讬诐 砖讗祝 讘讙诪专 讚讘专讬讜 讗讚诐 诪转驻讬住 专"诇 砖讚注转讜 诪转讞讬诇讛 讗祝 讘讚讘讜专 讗讞专讜谉:



诪讛 砖砖讗诇讜 讘住讜讙讬讗 讝讜 讘讞谞谞讬讛 诪讬砖讗诇 讜注讝专讬讛 诪讛 专讗讜 诇讛驻讬诇 注爪诪谉 诇转讜讱 讻讘砖谉 讛讗砖 讜驻专砖讜 讙讚讜诇讬 讛专讘谞讬诐 砖讛讬讛 诇讛诐 诇讛砖转讞讜讜转 诪讟注诐 讜讞讬 讘讛诐 讜讻讘专 讛转讘讗专 砖讘注讘讜讚讛 讝专讛 讬讛专讙 讜讗诇 讬注讘讜专 讻讘专 讘讬讗专谞讜 讻诇 讛注谞讬谉 讘讗专讜讻讛 讘诪住讻转 住谞讛讚专讬谉 驻专拽 住讜专专:



讻诇 讛诪讟讬诇 诪诇讗讬 诇讻讬住谉 砖诇 转诇诪讬讚讬 讞讻诪讬诐 专"诇 砖诪转注住拽 讘住讞讜专讛 注诇 讬讚诐 诇讛讬讜转 讛诐 诪砖转讻专讬诐 讘讛 讜讻谉 讻诇 讛诪讛谞讛 转诇诪讬讚 讞讻诐 诪谞讻住讬讜 注诇 讗讬讝讛 爪讚 讝讜讻讛 讜讬讜砖讘 讘讬砖讬讘讛 砖诇 诪注诇讛 砖讛专讬 讗祝 讛讜讗 诪住讬讬注 讘讞讻诪转讜 讜讙讜专诐 诇讛注诪讬讚讛 讜讗讬谉 讛拽讘"讛 诪拽驻讞 砖讻专 讻诇 讘专讬讛:



讛诪砖谞讛 讛讞诪讬砖讬转 讜讛讻讜谞讛 讘讛 讻讻讜谞转 砖诇驻谞讬讛 讜讛讜讗 砖讗诪专 诪拽讜诐 砖谞讛讙讜 诇讛讚诇讬拽 讗转 讛谞专 讘诇讬诇讬 讬讜诐 讛讻驻讜专讬诐 诪讚诇讬拽讬谉 诪拽讜诐 砖谞讛讙讜 砖诇讗 诇讛讚诇讬拽 讗讬谉 诪讚诇讬拽讬谉 诪讚诇讬拽讬谉 讘讘转讬 讻谞住讬讜转 讜讘讘转讬 诪讚专砖讜转 讜讘诪讘讜讗讜转 讛讗驻诇讬诐 讜注诇 讙讘讬 讛讞讜诇讬诐 讗诪专 讛专"诐 驻讬' 诪拽讜诐 砖谞讛讙讜 诇讛讚诇讬拽 讗转 讛谞专 讘诇讬诇讬 讬讜诐 讛讻驻讜专讬' 注讜讚 讬转讘讗专 讘诪住讻转 讻驻讜专讬诐 讻讬 讬讜诐 讛讻驻讜专讬诐 讗住讜专 讘转砖诪讬砖 讛诪讟讛 讜讬砖 讗讜诪专讬诐 砖讛讚诇拽转 讛谞专 讬讘讬讗 讗讜转讜 诇讛住转讻诇 讘讗讬砖转讜 讜转砖讗 讞谉 讘注讬谞讬讜 讜讬讘讗 诇讬讚讬 转砖诪讬砖 讜讬砖 讗讜诪专讬诐 讻讬 讛讗讜专讛 讬驻专讬砖 讗讜转讜 诪讗砖转讜 讜讗诐 诇讗 转讛讬讛 砖诐 讗讜专讛 讬讘讜讗 诇讬讚讬 讛专讛讜专 讜讬讘注讜诇:



讗诪专 讛诪讗讬专讬 诪拽讜诐 砖谞讛讙讜 诇讛讚诇讬拽 讗转 讛谞专 讘讬讜诐 讛讻讬驻讜专讬诐 诪讚诇讬拽 诪拽讜诐 砖谞讛讙讜 砖诇讗 诇讛讚诇讬拽 讗讬谞讜 诪讚诇讬拽 讜驻讬' 讘讙诪' 砖讻诇诐 诇讚讘专 讗讞讚 诪转讻讜谞讬诐 讜讛讜讗 诇诪谞讬注转 转砖诪讬砖 讛诪讟讛 砖讗住讜专讛 砖讛诪讚诇讬拽讬诐 诪转讻讜谞讬诐 诇诪谞讬注转 讝讛 诪爪讚 诪讛 砖讗诪专讜 讬砖专讗诇 拽讚讜砖讬诐 讛诐 讜讗讬谉 诪砖诪砖讬谉 诪讟讜转讬讛诐 诇讗讜专 讛谞专 讜讻谉 讗转 砖讗讬谉 诪讚诇讬拽讬谉 讗祝 讛诐 诪转讻讜谞讬诐 砖诇讗 讛讬讜 注谞讬讜 专讜讗讜转 讜讬爪专讜 诪转讙讘专 注诇 讬讚诐 讜讘讻诇 诪拽讜诐 诪讚诇讬拽讬谉 讘讘转讬 讻谞住讬讜转 讜讘讘转讬 诪讚专砖讜转 讜讘诪讘讜讗讜转 讛讗驻诇讬诐 讜注诇 讙讘讬 讞讜诇讬诐 讜讘讻诇 诪拽讜诐 砖讗讬谉 讚专讱 讘注诇 讛讘讬转 诇砖讻讘 砖诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讬讜诐 讛讻驻讜专讬诐 砖讞诇 诇讛讬讜转 讘砖讘转 讗讬谉 讛讚诇拽转讜 转诇讜讬讛 讘诪谞讛讙 讗诇讗 讘讻诇 诪拽讜诐 诪讚诇讬拽讬谉 诪驻谞讬 讻讘讜讚 讛砖讘转:





转讜住驻讜转 专讬"讚 (诪讛讚讜专讛 转诇讬转讗讛)

讜讛转谞谉 专"砖 驻讜讟专 砖诇讗 讛转谞讚专 讻讚专讱 讛诪转谞讚讘讬谉 驻讬' 讗讬谉 讚专讱 诇讛拽讚讬砖 爪诇讬 讜诇驻讬讻讱 讗驻讬' 讛拽讚讬砖 讬讛讬讜 讚讘专讬讜 讘讟诇讬谉 讗讘诇 诇专讘谞谉 讚住讘专讬 讗讬谉 讗讚诐 诪讜爪讬讗 讚讘专讬讜 诇讘讟诇讛 讜讚讗讬 讗讬讻' 讚诪讬讞砖 讚讗注"讙 讚诇讗 讞讝讬 诇驻住讞 讞讝讬 诇讚诪讬 驻住讞 讜谞专讗讛 讻讗诇讜 讛拽讚讬砖讜 诇讚诪讬讜 讜拽砖讬讗 诇讬 讗诪讗讬 诇讗 转专讬抓 诇讬' 讜讗注"讙 讚讗讬谉 诪拽讚讬砖讬谉 爪诇讬 讛专讜讗讛 住讜讘专 砖讛拽讚讬砖讜 讘讞讬讬讜 讜讛砖转讗 讗讻讬诇 拽讚砖讬诐 讘讞讜抓 讜讛谞讻讜谉 讘注讬谞讬 诇讜诪专 讚讻诇 讛讞砖砖讗 讗讬谞 讛 讗诇讗 砖诪讗 讬讗诪专讜 诪讞讬讬诐 讛拽讚讬砖讛 讜讗讜讻诇 拽讚砖讬诐 讘讞讜抓 讜讘讘砖专 讗讬谞讜 讗住讜专 注讚 砖讬讗诪专 诇驻住讞 砖讛砖讜诪注 住讘讜专 诪讚拽讗诪专 诇驻住讞 诪讞讬讬诐 讛拽讚讬砖讛 讗讘诇 讗诐 讗讜讻诇讜 讘住转诪讗 诇讬讻' 诇诪讬讞砖 诇诪讬讚讬 讗讘诇 讙讚讬 诪拽讜诇住 讗驻讬' 讘住转诪' 讛专讜讗讛 住讘讜专 诪讚注讘讚讬' 诪拽讜诇住 诪讞讬讬诐 讗拽讚砖讬' 讜讘讞讬讟讬 诇讬讻讗 诇诪讙讝专 诪讬讚讬 讜讗诇 讗诪专讬' 讗拽讚砖讬谞讛讜 诪讬讛讗 诇讚诪讬 驻住讞 讜讗住讬专讬 诇讗讻讬诇讛 讘诇讗 驻讚讬讜谉 讜诪讗讬 讚诪拽砖讛 诇专"砖 诪砖讜诐 讚讛讜讬 讞讜爪讛 诇讗专抓 讜砖诇讗 讘讝诪谉 讛讘讬转 砖讗讬谉 讚专讱 讗讚诐 讘讝诪谉 讛讝讛 诇讛拽讚讬砖 讜讛讬诇讻讱 讗驻讬' 讗拽讚讬砖 讚讘专讬讜 讘讟诇讬谉 讻讗讚诐 讛讗讜诪专 讛专讬 注诇讬 诪谞讞讛 诪谉 讛砖注讜专讬诐 讜讗诇 讗转讬讗 讗诇讗 讻专讘谞谉 讚讗诪专讬 讛转诐 讚讞讬讬讘 诇讛讘讬讗 诪谉 讛讞讟讬诐 砖讗讬谉 讚讘专讬讜 讘讟诇讬谉 讜讛诐 讛"谞 讛砖转讗 讗注"讙 讚诇讗 讞讝讬 诇讛拽专讘讛 讞讬讬诇讗 拽讚讜砖讛 注讬诇讜讬' 砖讬讛讗 讗住讜专 诇砖讜讞讟讜 讘讞讜抓 讜讗住讜专 讘讗讻讬诇讛: 



诪讛 专讗讜 讞谞谞讬讗 讻讜' 驻讬专砖 讛诪讜专讛 砖诇讗 讚专砖讜 讜讞讬 讘讛诐 讜诇讗 砖讬诪讜转 讘讛诐 讜拽砖讬讗 诇讬 讜讛讻转讬讘 讘讻讱 谞驻砖讱 讜注讜讚 讘驻专讛住讬讗 讗驻讬' 注诇 诪爪讜讛 拽诇讛 讗诪专讛 转讜专讛 讜谞转拽讚砖转讬 讘转讜讱 讘谞讬 讬砖专讗诇 诪住讜专 注爪诪讱 讜拽讚砖 讗转 砖诪讜 讜谞专讗讛 诇讬 讚注诇 砖住诪讻讜 注诇 讛谞住 拽讗诪专 诪讛 专讗讜 砖住诪讻讜 注诇 讛谞住 讜讗诪专讜 诇谞讘讜讻讚谞爪专 讛讗 讗讬转讬 讗诇讛谞讗 讚讬 讗谞讞谞讗 驻诇讞讬谉 讬讻讬诇 诇砖讬讝讘讜转谞讗 诪谉 讗转讜谉 谞讜专讗讛 讬拽讬讚转讗 讜诪谉 讬讚讱 诪诇讻讗 讬砖讬讝讬讘 讜讗注"驻 砖诇讗 住诪讻讜 注诇 讛谞住 砖讞讝专讜 讜讗诪专讜 讜讛谉 诇讗 讜讙讜' 诪"诪 讘讜讟讞讬诐 讛讬讜 砖讛拽讘"讛 讬注砖讛 诇讛诐 谞住 砖讗诪专讜 诇讜 讛讚讘专讬诐 讛诇诇讜 讜讝讛 诇诪讚讜 诪谉 讛爪驻专讚注讬诐 砖讛讬讜 谞讻谞住讬诐 讘转谞讜专 讜诇讗 讛讬讜 谞讬讝讜拽讬诐:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛"讙 诇讗 专"砖 住讘专 讻讜' 讜诇讗讜 诪砖讜诐 转驻讜住 诇砖讜谉 专讗砖讜谉 讗诇讗 讻讜' 注讻"诇 拽讜砖讟讗 讛讜讗 讚专"讬 住讘专 转驻讜住 讙诐 诇砖讜谉 专讗砖讜谉 讜讛讬讬谞讜 讻讛讛讬讗 讚转诪讜专转 注讜诇讛 转诪讜专转 砖诇诪讬诐 讚讗讬讻讗 诇拽讬讜诪讬讛 转专讜讬讬讛讜 诪砖讗"讻 讛讻讗 讻讬讜谉 讚讘讙诪专 讚讘专讬讜 谞诪讬 讗讚诐 谞转驻住 讗"讗 诇拽讬讜诪讬讛 转专讜讜讬讬讛讜 讜诪讘讟诇 讚讘专讬讜 讛专讗砖讜谞讬诐 讻诪"砖 讛转讜住驻讜转 讜拽"诇:





诪讛专砖"讗 - 讞讬讚讜砖讬 讗讙讚讜转

诪讛 专讗讜 讞谞谞讬讛 讻讜'  注讬讬谉 驻讬专砖"讬. 讜讛转讜住' 讜讛专"谉 讚讞讜 驻讬专讜砖讜 注"砖 讜驻讬专砖讜 讛转讜住' 诪讛 专讗讜 砖诇讗 讘专讞讜 讻讜' 讜讬砖 诇讙诪讙诐 讘讚讘专讬讛诐 讚诪讚谞讬讗诇 诇讬讻讗 专讗讬讛 讚讚谞讬讗诇 砖讘拽讜 诇讜 诇讘专讜讞 讻讚拽讗诪专 讛转诐 讜谞讘讜讻讚谞爪专 讗诪专 讬讬讝讬诇 讚谞讬讗诇 诪讛讻讗 讚诇讗 诇讬诪讗 拽诇讬 诇讗诇讛讗 讘谞讜专讗 讻讜' 讜讚谞讬讗诇 谞诪讬 讘专讞 诪讟注诐 讚拽讗诪专 讛转诐 讚诇讗 诇拽讬讬诐 讘讬讛 驻住讬诇讬 讗诇讛讬讛诐 转砖专驻讜谉 讜讙讜' 讜讛谞专讗讛 诇拽讬讬诐 驻讬专砖"讬 讜诇讗 转拽砖讬 讛讗 讗诪专讬谞谉 讘注"讙 讗诇 讬注讘讜专 讜讬讛专讙 讚讗驻讬' 谞讜讟诇讬谉 讗转 谞驻砖讱 讗讬讻讗 诇诪讬诪专 讚转讜讚讜住 诇讗 住"诇 讛讻讬 讗诇讗 住"诇 讻专讘讬 讬砖诪注讗诇 讚驻诇讬讙 讚拽讗诪专 讘驻专拽 讘谉 住讜专专 (住谞讛讚专讬谉 注讚.) 诪谞讬谉 砖讗诐 讗讜诪专讬诐 诇讜 诇讗讚诐 注讘讜讚转 讻讜讻讘讬诐 砖讬注讘讜专 讜讗诇 讬讛专讙 转"诇 讜讞讬 讘讛诐 讜讙讜' 讜诪讛 砖讛拽砖讜 注讜讚 讚讛讗 驻专讛住讬讗 讻"注 诪讜讚讜 讬讛专讙 讜讗诇 讬注讘讜专 讻讚讗讬转讗 驻专拽 讘谉 住讜专专 (砖诐:) 讬"诇 讚诇讗讜 拽讜砖讬讗 讛讬讗 讚诇讗 驻专讛住讬讗 讛讜讛 讚诇讗 讛讜讜 砖诐 注砖专讛 诪讬砖专讗诇 讘爪诇诐 砖讛注诪讬讚 讘讘拽注转 讚讜专讗 讜讻讚讗诪专讬' 讙讘讬 谞注诪谉 砖诇讗 讛讬讜 注砖专讛 诪讬砖专讗诇 讘讘讬转 专诪讜谉 讚诇讬讻讗 驻专讛住讬讗 讗诇讗 讘注砖专讛 诪讬砖专讗诇 讻讚讻转讬讘 讜谞拽讚砖转讬 讘转讜讱 讘谞讬 讬砖专讗诇 讜讛讛讬讗 讗诇诪诇讗 谞讙讚讜讛 讻讜' 讗转讬讗 讻驻砖讟讬讛 讻讬讜谉 讚诇讗 讛讬讛 驻专讛住讬讗 诇讗 谞爪讟讜讜 诇拽讚砖 讛砖诐 讜诇讗 讛讬讜 住讜讘诇讬谉 讬住讜专讬谉 讜谞讙讚讗 讚拽砖讬谉 诪诪讬转讛 讗讘诇 砖诪住专讜 注爪诪谉 诇诪讬转讛 讗注"驻 砖诇讗 讛讬讜 诪爪讜讜讬谉 诇拽讚砖 讛砖诐 拽讗诪专 讛讻讗 讚谞砖讗讜 拽"讜 诪爪驻专讚注讬诐 讻讜' 讜诪讬讛讜 讛讗讬 拽"讜 驻专讬讻讗 讛讜讗 讚讛爪驻专讚注讬诐 讙诐 砖诇讗 讛讬讜 诪爪讜讜讬谉 注诇 拽讬讚讜砖 讛砖诐 诪"诪 拽讚砖讜 讛砖诐 讻讬讜谉 讚诇讗 谞爪讟讜讜 注诇 讜讞讬 讘讛诐 讜讙讜' 讗讘诇 讞谞谞讬讛 讜讞讘讬专讬讜 讙诐 砖讛讬讜 诪爪讜讜讬谉 注诇 拽讚讜砖 讛砖诐 讘驻专讛住讬讗 诪讻诇 诪拽讜诐 讛讻讗 讘爪谞注讗 讚诇讗 讛讬讜 诪爪讜讜讬谉 注诇 拽讬讚讜砖 讛砖诐 诇讗 讛讜讛 诇讛谉 诇诪住讜专 注爪诪谉 讻讬讜谉 讚谞爪讟讜讜 注诇 讜讞讬 讘讛谉 讜讻讛"讙 诪爪讬谞讜 讚讬诇驻讬谞谉 拽"讜 讗注"讙 讚驻专讬讻讗 讛讜讗 讚诪讻谞讬住讬谉 讛驻讬专讻讗 讘拽"讜: 


讗爪诇 转谞讜专 讻讜'  讚诇讗 讛讝讻讬专 讜驻专讟 诪讻诇 砖讗专 讻诇讬 讘讬转 讜爪专讻讬讜 讗诇讗 讛转谞讜专 讜诪砖讗专讜转 诇讚专砖讛 讝讜 讗讬诪转讬 诪砖讗专讜转 讻讜' 讻诪讜 砖住诪讜讻讜转 讘拽专讗 讜讛注谞讬谉 诪讘讜讗专 砖讚讘专 讝讛 讛讜讗 讬讜转专 驻诇讬讗讛 讜拽讬讚讜砖 讛砖诐 讘爪驻专讚注讬诐 诪讻诇 砖讗专 诪讬谞讬诐 诇驻讬 砖讛爪驻专讚注讬诐 讟讘注谉 讘诪讬诐 讜诇讛专讞讬拽 注爪诪谉 诪谉 讛讛讬驻讜讱 砖讛讜讗 讛讗砖 讜讗注驻"讻 讘砖诇讬讞讜转 讛砖讬"转 拽讚砖讜 注爪诪谉 讘砖诇讬讞讜转谉 砖诇讗 诇讛专讞讬拽 注爪诪谉 诪谉 讛转谞讜专 讙诐 砖讛讬讛 讗砖 讘转讜讻讜 讜拽"诇: 


诪讟讬诇 诪诇讗讬 讻讜'  讬讜砖讘讬 讘讬砖讬讘讛 砖诇 诪注诇讛 讘注讜诇诐 讛讘讗 诪讚诪讛 诇讛 诇住讜讻讛 讻诪"砖 讜住讜讻讛 转讛讬讛 诇爪诇 讜讙讜' 讜拽讗诪专 讚讘讗讜转讜 爪诇 住讜讻讛 讬讛讬讜 讛讞讻诪讬诐 讜讛诪讛谞讛 讗讜转诐 诪讻住驻讜 讜拽"诇:





诪讛专"诐

讘诪转谞讬' 讜注诇 讙讘讬 讛讞讜诇讬诐 驻讬专讜砖 诪讜转专 诇讛讚诇讬拽 谞专 诇讞讜诇讛 讗注"驻 砖讗讬谉 讘讜 住讻谞讛 讗驻讬' 讘诪拽讜诐 砖诇讗 谞讛讙讜 诇讛讚诇讬拽 讚讘诪拽讜诐 讞讜诇讛 诇讗 讙讝专讜:


讘讙诪' 讞讝讗 讘讬讛 讘专讘讛 讘专 讘专 讞谞讛 讘讬砖讜转 驻讬' 注讜诇讗 讻注住 注诇 专讘讛 讘专 讘专 讞谞讛 诪砖讜诐 砖讛讘讬谉 注讜诇讗 砖专讘讛 讘专 讘专 讞谞讛 讗诪专 讝讛 讘砖诐 专' 讬讜讞谞谉 讚讗诇"讻 诪谞讗 讬讚注 专' 讗讘讗 讝讛 砖讗诪专讜 讘谉 诪砖讜诐 专讘讬 讬讜讞谞谉 讗诐 诇讗 砖砖诪注 诪专讘讛 砖讛讬讛 转诇诪讬讚讜 砖诇 专' 讬讜讞谞谉 讗讘诇 诇讗 专爪讛 诇讜诪专 诇讜 诇专讘讛 讘驻讬' 讜讛讬讬谞讜 诪讬诐 注诪讜拽讬诐 注爪讛 讜讙讜' 讻讚诇拽诪谉 讻谉 诪砖诪注 诪驻专砖"讬:





讞讻诪转 砖诇诪讛

讙诪专讗 讗诪专 诇讬讛 讛讛讜讗 住讘讗 讜讗讬转讬诪讗 讻讜'. 谞"讘 诇驻讬 诪住拽谞转 讛住讜讙讬讗 爪专讬讱 诇讜诪专 讚讛讗讬 讜讗讬转讬诪讗 讻讜' 讛讻讬 拽讗诪专 讜诪拽爪转 讘谞讬 讗讚诐 讗诪专讜 讘砖诐 专讘讛 讘专 讘专 讞谞讛 讻诇讜诪专 讟注讜 讜住讘专讜 砖专讘讛 讘专 讘专 讞谞讛 讗诪专 讬砖专 讜讻谉 讗诪专 专讘讬 讬讜讞谞谉 诪砖讜诐 砖专讘讛 讘专 讘专 讞谞讛 讗诪专 讚讘专 讘砖诐 专讘讬 讬讜讞谞谉 讚拽爪转 砖讬讬讱 诇讝讛 讜讟注讜 讻讜' 讜拽"诇:


专砖"讬 讘讚"讛 专"砖 讚驻讜讟专 讻讜' 讜诇讗 讞讬讬讘讬' 诪砖讜诐 讻讜' 讻爪"诇:


讘讚"讛 讝讛 注讜诇讗 讻讜'. 谞"讘 讘住"讗 讗讬谞讜 讻诇 讝讛 讗诇讗 注讬拽专 诪注诇转讜 讘诪讛 砖讛讬讛 讞讜砖讚 诇专讘讛 讘专 讘专 讞谞讛 讜讗驻讬诇讜 讛讻讬 诇讗 专爪讛 诇讙诇讜转 诇讜 讘驻谞讬 专讘讬诐 讜讞讝讗 讘讬' 讘讬砖讜转 讜讝讛讜 诪讬诐 注诪讜拽讬诐 讜谞"诇 诇讛讙讬讛 拽爪转 诇驻讬 驻讬' 砖诇谞讜 讜讛讻讬 讛讜讛 砖讛讘讬谉 诪讚讘专讬讜 砖诇 专讘讬 讗讘讗 讘专讘讛 讘讘"讞 讟注讜转 讜讞讝讗 讘讬讛 讘讬砖讜转 讻讜' 讜讚讜"拽. 转讜住' 讘讚"讛 专讘讬 砖诪注讜谉 讻讜' 讻讚讗诪专讬' 讘诪谞讞讜转 讜讛谞住讻讬诐. 谞"讘 驻讬' 讗驻讬' 讛讻讬 讗诪专讬' 诇专讘讬 砖诪注讜谉 讚讘讟诇讬讛 诇讚讘专讬讜 讛专讗砖讜谞讬诐 诪讗讞专 砖讗祝 讘讙诪专 讚讘专讬讜 讛讜讗 谞转驻住 讜拽"诇:





专砖"砖

讙诪专讗 专砖讘讗"讗 讬讜讛"讻 砖讞"诇 讘砖讘转 讻讜'. 诪讚诇讬拽讬谉 讻讜'. 讜讞讻"讗. 讛专诪讘"诐 讜讛砖讜"注 驻住拽讜 讻专砖讘"讗 讚讘讬专讜砖诇诪讬 驻住拽讜 讻讜讜转讬讛. 讜拽"诇 讚讘专"驻 诪讬 砖诪转讜 讙讘讬 驻诇讜讙转转 专"讙 讜讞讻诪讬诐 讘讗讜谞谉 讘砖讘转 诇注谞讬谉 转讛"诪 诇讗 驻住拽讜 讻专"讙 讗祝 讚讘讬专讜砖' 驻住拽讜 讻讜讜转讬讛 讜讻转讘 讛专讗"砖 砖诐 讚讗诐 讗讬转讗 讚讙诪专讗 讚讬讚谉 讻讜'. 讛讜讛 驻住讬拽 讻讜讜转讬讛 讜注讬讬谉 专讗"砖 注"讝 驻"讗 住讬诪谉 讻"讙 讜讘讛讙专"讗 诇讬讜"讚 砖"诪 住拽诪"讘 (讜讟"住 讘诪砖"讻 砖诐 讜讝讛讜 讛讟注诐 讙诐 讻谉 诇住"讝 讜爪"诇 诇住讬"讗) 砖讜讘 诪爪讗转讬 诇讛诪诇讞诪讜转 住讜祝 诪讜"拽 注诇 讛讗 讚驻住拽 讛专讬"祝 讻专砖讘"讗 诪驻谞讬 讛讬专讜' 讜讝"诇 讗诇讗 砖讗谞讜 转诪讛讬谉 砖诇讗 住诪讻讜 注诇 讛讬专讜砖' 讘驻住拽 讛诇讻讛 讜注讬讬谉 讘住诪讜讱:



讙诪' 讜讞讻诪讬诐 讗讜住专讬谉. 注讬讬谉 (诇拽诪谉 谞讛) 讜讘专砖"讬 砖诐 讚"讛 讜诇讘住讜祝 讜讘诪讛专砖"讗 讜诇注讬诇 讘专讬砖 诪讻讬诇转讬谉 讘转讜讚"讛 诪讗讬诪转讬 讜爪"诇 讚讞讻诪讬诐 驻诇讬讙讬 讙诐 讻谉 讘讝讛 讜住讘讬专讗 诇讬讛 讚诇讗 转诇讬 讘诪谞讛讙讗 讗诇讗 讚讗住讜专 讘讻"诪 讜讛砖转讗 讗"砖 讚诇"驻 讛专诪讘"诐 讜讛砖讜"注 讻讜讜转讬讬讛讜 诪砖讜诐 讚讛诐 谞讙讚 住转诐 诪转谞讬':



转讚"讛 诪讛. 讜专"讬 诪驻专砖 诪讛 专讗讜 砖诇讗 讘专讞讜. 讻谉 讗讬转讗 诇讛讚讬讗 讘讞讝讬转 讘驻住讜拽 讝讗转 拽讜诪转讱 讚诪转讛 诇转诪专 讚讬讞讝拽讗诇 讗诪专 诇讛诐 讞讘讬 讻诪注讟 专讙注 驻讬' 砖讬讞讘讬讗讜 讗"注 讜讬讘专讞讜 讜讛诐 讛砖讬讘讜讛讜 讗谞谉 讘注讬谞谉 讻讜'. 讚谞讛讜讬 转诪谉 讜诇讗 谞住讙讬讚 诇讬讛 讻讜':





讛讙讛讜转 讬注讘"抓

讙诪' 讜诇讗 专' 讬讜住讬 住讘专 诇讛 讻专' 砖诪注讜谉. 谞"讘 谞"诇 讚讛"讙 专"讬 诇讗 住讘专 诇讛 讻专状砖 讜讻讱 讬砖 诇转拽谉 讙诐 讘驻讬专砖"讬:


砖诐 讗诪专 专讘 讬讛讜砖注. 谞"讘 讘专讬讛 讚专状讛:


砖诐 诪讘专讻讬谉 注诇 讛讗讜专. 谞状讘 讘诪诇讗驻讜诐:


砖诐 讗"诇 讗谞讗 诇讗讜 讗讛讗 讗诪专讬. 谞"讘 专讘讘"讞 诇注讜诇讗:


砖诐 讗"诇 注讚讗 转讛讗. 谞"讘 注讜诇讗 诇专讘讘"讞:





讘谉 讬讛讜讬讚注

讗执讬讘旨指注职讬指讗 诇职讛讜旨: 转旨讜止讚讜止住 讗执讬砖讈 专讜止诪执讬, 讙旨址讘职专指讗 专址讘旨指讛 讛植讜指讛, 讗讜止 讘旨址注址诇 讗侄讙职专讜止驻执讬谉 讛植讜指讛?. 讜谞驻拽讗 诪讬谞讛 诇诇诪讜讚 诪讝讛 讚讬谉 讚诪讬 砖讛讜讗 讘注诇 讗讙专讜驻讬谉 讗祝 注诇 驻讬 砖专讗讜讬 诇谞讚讜转讜 讬讻讜诇讬谉 诇讛诪谞注 诪诇谞讚讜转讜 讜诇讬讻讗 讘讝讛 讗讬住讜专 诪砖讜诐 讞谞讜驻讛 讜讻讗砖专 诪爪讬谞讜 讚讛驻讜住拽讬诐 诇诪讚讜 诪讻讗谉 讚讬谉 讝讛 讜讻诪讜 砖讛讜讘讗 讘驻"注 讘砖诐 讞拽 讬注拽讘 住讬' 转注"讜 讬注讜讬谉 砖诐.



转旨指讗 砖讈职诪址注: 注讜止讚 讝讜止 讚旨指专址砖讈 转旨讜止讚讜止住 讗执讬砖讈 专讜止诪执讬 讜职讻讜旨'. 谞专讗讛 诇讬 诇讗讜 诪砖讜诐 讚诪爪讬谞讜 讚讗诪专 诪诇转讗 讚专讱 讚专砖 讚讬讬拽讬谞谉 讚讛讜讛 讙讘专讗 专讘讛 讗诇讗 诪砖讜诐 讻讬 诪谉 讚专砖讛 讝讜 讬爪讗 诇讬诪讜讚 诇注谞讬谉 讚讬谞讗讬 讜讻诪讜 砖讻转讘讜 讛转讜住驻讜转 讘砖诐 专"讬 讜诪爪讬谞讜 讚讛讜讝讻专讛 讚专砖讛 讝讜 讘讘专讬讬转讗 讜讚讗讬 讛讘专讬讬转讗 谞拽讟讛 讚专砖讛 诪驻谞讬 讛讛诇讻讛 讛讬讜爪讗讛 诪诪谞讛.



讜旨诪址讛 爪旨职驻址专职讚旨职注执讬诐 砖讈侄讗值讬谞指谉 诪职爪只讜旨执讬谉 注址诇 拽职讚只砖旨讈址转 讛址砖旨讈值诐. 诪拽砖讬诐 讜讻讬 讛诐 讬砖 诇讛诐 讚注转 诇注砖讜转 讝讛 讘讻讜讜谞讛? 讜讛诇讗 讛拽讘"讛 讛讟讘讬注 讘讛诐 讝讗转 讘讚专讱 谞住 砖讬讻谞住讜 诇转讜讱 讛讗砖!
讜谞专讗讛 诇讬 讚讛讻讬 拽讗诪专 '诪指讛 专指讗讜旨 讞植谞址谞职讬指讛 诪执讬砖讈指讗值诇 讜址注植讝址专职讬指讛, 砖讈侄诪旨指住职专讜旨 注址爪职诪指谉 诇职讻旨执讘职砖讈址谉' 讜诇讗 讛专讙讜 注爪诪谉 讘讬讚诐 讻诪讜 砖注砖讛 砖讗讜诇 讛诪诇讱 注"讛? 讜讛砖讬讘 讚住诪讻讜 砖讬注砖讛 诇讛诐 讛拽讘"讛 谞住 讘注讘讜专 诪爪讜转 拽讚讜砖 讛砖诐, 讻讬 '讜旨诪址讛 爪旨职驻址专职讚旨职注执讬诐 砖讈侄讗值讬谞指谉 诪职爪只讜旨执讬谉 注址诇 拽职讚只砖旨讈址转 讛址砖旨讈值诐' 注砖讛 诇讛诐 谞住 讜诇讗 诪转讜 讘讞讜诐 讛转谞讜专 讗谞讞谞讜 诇讗 讻诇 砖讻谉 砖转讙讬谉 注诇讬谞讜 诪爪讜讛 讝讜 讜诇讗 谞砖专祝! 讜诇讻讱 诇讗 讛专讙讜 注爪诪谉
讜砖讜讘 专讗讬转讬 讚讛专讬"祝 讝"诇 驻讬专砖 拽专讜讘 诇讝讛, 讜注讬讬谉 诇讛专讘 驻"诪 诪讛 砖讻转讘 注诇 讚讘专讬讜, 讜诪讛 砖讛讘讬讗 诪诇讬拽讜讟讬 专讘讬谞讜 讘爪诇讗诇 讝"诇 讬注讜讬谉 砖诐.
讜讬砖 诇驻专砖 讻讱 讚诇注讜诇诐 讗讞专 砖讗诪专 诇讛诐 讬讞讝拽讗诇 讛谞讘讬讗 注"讛 砖诇讗 讬爪讬诇诐 讛拽讘"讛 诪住专讜 注爪诪谉 诇砖专讬驻讛 诪诪砖, 讗诪谞诐 砖讗诇讛 讝讜 砖诇 '诪指讛 专指讗讜旨' 拽讗讬 讗注讬拽专讗 讚诪讬诇转讗 拽讜讚诐 砖讘讗讜 诇砖讗讜诇 诪讬讞讝拽讗诇 讛谞讘讬讗 注"讛 砖讛讬讜 讘讟讜讞讬诐 讘诇讘讘诐 砖讬注砖讛 诇讛诐 谞住 讚讛讗 讗诪专讬 诇职谞职讘讜旨讻址讚职谞侄爪旨址专 (讚谞讬讗诇 讙, 讬讝) '讛值谉 讗执讬转址讬 讗直诇指讛址谞指讗 讚执旨讬 讗植谞址讞职谞指讗 驻指诇职讞执讬谉 讬指讻执诇 诇职砖值讈讬讝指讘讜旨转址谞指讗 诪执谉 讗址转旨讜旨谉 谞讜旨专指讗 讬指拽执讚职转指旨讗 讜旨诪执谉 讬职讚指讱职 诪址诇职讻指旨讗 讬职砖值讈讬讝执讘' 讜讛砖转讗 诇讗 拽砖讛 拽讜砖讬讬转 讛讙讗讜谉 讞讬讚"讗 讘驻谞讬 注爪诪讜 诪讚讘专讬 专讘讜转讬谞讜 讝"诇 讜诪讚讘专讬 讝讜讛专 讛拽讚讜砖.



诪址讟旨执讬诇 诪职诇址讗讬 诇职讻执讬住 转旨址诇职诪执讬讚值讬 讞植讻指诪执讬诐 讛植讜指讛. 讜诇讻谉 讗祝 注诇 讙讘 讚诇讗 讛讜讛 讙讘专讗 专讘讗 讘转讜专讛 讬砖 诇讜 讚讬谉 转诇诪讬讚 讞讻诐 诪讞诪转 讻谉. 讜谞专讗讛 讟注诐 谞讻讜谉 砖讬住驻讬拽 讚讘专 讝讛 诇讘讚讜 砖专讗讜讬 诇讛讬讜转 谞诪谞注讬诐 诪诇谞讚讜转讜 讚讗讬转讗 讘讘讘讗 拽诪讗 讘驻专拽 讛讞讜讘诇 (讘讘讗 拽诪讗 爪讘:) '讘讬专讗 讚砖转讬转 诪讬谞讬讛 诪讬讗 诇讗 转专诪讬 讘讬讛 拽诇讗' 讜讻转讘 讘砖"注 讘砖诐 诪讛专"讬 谉' 诪讬讙砖 讝"诇 砖讻转讘 注诇 专讘讜 讛专讬"祝 讝"诇 砖讞诇讛 讜谞讻谞住 讗爪诇 讗讚诐 讗讞讚 讘诪专讞抓 砖讛讬讛 诇讜 讘讘讬转讜 讜谞转讛谞讛 诪讗讜转讜 诪专讞抓 讜讗讞专 讻讱 讝讬诪谉 讗讜转讜 讘讘讬转讜 砖讬砖讘 讘讘讬转讜 注讚 砖讬讘专讬讗 讜讻讬讘讚讜 讛专讘讛 讜讗讞专讬 讝讛 讬专讚 讗讜转讜 讛讗讬砖 诪谞讻住讬讜 注讚 砖讛讜爪专讱 诇诪讻讜专 讛诪专讞抓 讛谞讝讻专 讜诇砖讜诐 讗讜转讜 诇讘注诇讬 讞讜讘讜转 讜讗诪专 讛专讬"祝 讝"诇 诇讗 讗讚讜谉 讜诇讗 讗讜专讛 讘诪专讞抓 讛讝讛 诇讗 讘诪讻专 讜诇讗 讘砖讜诪讗 讜诇讗 讘砖讜诐 讚讘专 讛诪转讬讞讚 诇讜 诇驻讬 砖谞讛谞讬转讬 诪诪谞讜 讜讗诐 讛讬讛 讝讛 讘讚讜诪诐 砖讗讬谉 诇讜 讛专讙砖讛 讻诇 砖讻谉 讜拽诇 讜讞讜诪专 讘谞讬 讗讚诐 讛诪专讙讬砖讬诐 讜讻讜' 讬注讬讬谉 砖诐.
讜诇讻谉 讻讗谉 讻讬讜谉 砖讛讬讛 转讜讚讜住 诪讛谞讛 转诇诪讬讚 讞讻诐 诇讗 讬讗讜转 诇讚讜谞讜 诇谞讚讜转讜, 诪砖讜诐 '讘讬专讗 讚砖转讬转 诪讬谞讬讛 诪讬讗 诇讗 转专诪讬 讘讬讛 拽诇讗' 讜讗祝 注诇 驻讬 讚讗驻砖专 砖讗讜转诐 讛讞讻诪讬诐 注爪诪谉 砖砖诇讞讜 诇讜 讻谉 诇讗 讛讬讜 谞讛谞讬诐 诪诪谞讜 注诐 讻诇 讝讛 讻诇 讛讞讻诪讬诐 谞讞砖讘讬诐 讙讜祝 讗讞讚, 讜讻诪讜 砖讗诪专 专"驻 '讻诇 转诇诪讬讚讬 讞讻诪讬诐 讞砖讬讘 注诇讬 讻讙讜驻讗讬, 讜讛讗讚诐 拽专讜讘 讗爪诇 注爪诪讜' (砖讘转 讚祝 拽讬讟.) 讜诇讻讱 驻住讬诇谞讗 诇讬讛 诇讚讬谞讗 讜讻谉 谞诪讬 讻讗谉.
讜谞专讗讛 诇讬 讘住"讚 讘转讬讘转 '诪职诇址讗讬' 注谞讬谉 谞砖讙讘 讜讛讜讗 注诇 驻讬 诪"砖 讘驻住讜拽 (砖讬专 讛砖讬专讬诐 讞, 讞) 讗指讞讜止转 诇指谞讜旨 拽职讟址谞指旨讛, 讗诇讜 转诇诪讬讚讬 讞讻诪讬诐 砖讗讬谞诐 专讘讬诐 讘诪住驻专 讜注诐 讻诇 讝讛 砖指讈讚址讬执诐 讗诇讜 讛注砖讬专讬诐 讛诪讞讝讬拽讬诐 讘讬讚诐 讗值讬谉 诇指讛旨 讚讻诇 讛讝谉 讗转 讛注谞讬讬诐 谞拽专讗 讘砖诐 '砖指讈讚址讬执诐'.
讜讬讚讜注 诪讛 砖讗诪专 专讘讬谞讜 讛讗专"讬 讝"诇 讘住讜讚 讛驻住讜拽 (讘诪讚讘专 讬讗, 讻讜) '砖值讈诐 讛指讗侄讞指讚 讗侄诇职讚指旨讚 讜职砖值讈诐 讛址砖值旨讈谞执讬 诪值讬讚指讚' 讻讬 讚讚 讬诪讬谉 讛讜讗 诪谉 讗讜转讬讜转 '讗"诇' 讚砖诐 讗诇拽讬诐 讜讚讚 砖诪讗诇 讛讜讗 诪谉 讗讜转讬讜转 诪"讬 讚砖诐 讗诇拽讬诐 讜讝讛讜 住讜讚 '讗诇 讚讚 诪讬 讚讚' 讬注讬讬谉 砖诐.
讜诇讻谉 讛讻住祝 砖诇 讛注砖讬专 砖讛转诇诪讬讚 讞讻诐 谞讛谞讛 诪谉 讛专讬讜讞 砖诇讜, 讛讜讗 谞讞砖讘 '砖指讈讚址讬执诐' 砖砖专砖诐 砖诇 讛砖讚讬诐 讛诐 诪谉 讗"诇 诪"讬 讗讜转讬讜转 '诪职诇址讗讬' 讜诇讻谉 讗诪专讜 '诪址讟旨执讬诇 诪职诇址讗讬 诇职讻执讬住 转旨址诇职诪执讬讚值讬 讞植讻指诪执讬诐'.



讻旨指诇 讛址诪旨址讟旨执讬诇 诪职诇址讗讬 诇职讻执讬住 砖讈侄诇 转旨址诇职诪执讬讚值讬 讞植讻指诪执讬诐, 讝讜止讻侄讛 讜职讬讜止砖讈值讘 讘旨执讬砖讈执讬讘指讛 砖讈侄诇 诪址注职诇指讛. 讬砖 诇讛拽砖讜转 诪讛 讞讬讚讜砖 讬砖 讘讝讛? 讻诇 诪爪讜讛 讝讜讻讛 讘注讘讜专讛 诇讙谉 注讚谉 讛转讞转讜谉 讜讙谉 注讚谉 讛注诇讬讜谉!
讜谞专讗讛 诇讬 讘住"讚 讬讚讜注 讚讻诇 诪爪讜转 注砖讛 转讬拽讜谉 砖诇讛诐 讘注砖讬讛 讜讛讬讗 谞拽专讗转 讬砖讬讘讛 砖诇 诪讟讛 砖讗讬谉 注讜讚 讘注讜诇诪讜转 讛注诇讬讜谞讬诐 注讜诇诐 砖驻诇 诪诪谞讛 讜注住拽 讛转讜专讛 讛讜讗 注讜砖讛 转讬拽讜谉 讘讬爪讬专讛 砖谞拽专讗转 讬砖讬讘讛 砖诇 诪注诇讛 讘注专讱 讛注砖讬讛 '讜职讛址诪旨址讟旨执讬诇 诪职诇址讗讬 诇职讻执讬住 转旨址诇职诪执讬讚值讬 讞植讻指诪执讬诐' 讗祝 注诇 驻讬 砖讝讛 爪讚拽讛 讜讞住讚 讗砖专 转讬拽讜谉 砖诇讛诐 诪讙讬注 讘讬砖讬讘讛 砖诇 诪讟讛 砖讛讬讗 讛注砖讬讛 讘诇讘讚, 注诐 讻诇 讝讛 讻讬讜谉 讚讛谞讗讛 讝讜 讛讬讗 诇转诇诪讬讚讬 讞讻诪讬诐 砖讛诐 转讬拽讜谉 砖诇讛诐 讘注住拽 讛转讜专讛 讛讜讗 讘讬爪讬专讛, 诇讻讱 讙诐 讛讜讗 讝讜讻讛 讘注讘讜专 讝讗转 诇讬砖讘 讘讬砖讬讘讛 砖诇 诪注诇讛 砖讛讬讗 讛讬爪讬专讛.
讜讘讗讜驻谉 讗讞专, 谞专讗讛 诇讬 讘住"讚 注诇 驻讬 诪讛 砖讗诪专 讛讻转讜讘 '讻执旨讬 爪址讚执旨讬拽 讛殖' 爪职讚指拽讜止转 讗指讛值讘 讬指砖指讈专 讬侄讞直讝讜旨 驻指谞值讬诪讜止' (转讛诇讬诐 讬讗, 讝) 砖讝讜讻讛 诇拽讘诇 驻谞讬 砖讻讬谞讛, 讜讙诐 谞专诪讝 讘转讬讘转 驻指谞值讬诪讜止 '驻谞讬 诪"讜' 诪诇讜讬 砖诐 注"讘 砖注讜诇讛 诪"讜. 讜讗讬讱 砖讬讛讬讛 讻转讬讘 '讬侄讞直讝讜旨 驻指谞值讬诪讜止' 讜讛谞讛 讝讛 讛诪专讗讛 砖诇 '驻指谞值讬诪讜止' 谞专诪讝 讗讞专 讗讜转讬讜转 诪注诇讛. 讻讬 讗讞专 讗讜转讬讜转 诪注诇讛 讬砖 讗讜转讬讜转 驻谞诪讜 讜讗讬谉 爪讜专讱 专诪讝 诇讬讜"讚 砖诇 驻指谞值讬诪讜止 讻讬 讛讞讬专"拽 转讞转 讛谞讜"谉 讬住驻讬拽 讘注讚 讛讬讜"讚 讻谞讜讚注. 讜讬讚讜注 砖讻诇 讗讜转 讛讜讗 诪讜砖讘 诇讗讜转 砖拽讚诐 讗诇讬讜 讗诐 讻谉 讬砖讬讘讛 砖诇 讗讜转讬讜转 '诪注诇讛' 讛诪讛 讗讜转讬讜转 '驻谞诪讜' 讛讘讗讬诐 讗讞专讬讛诐. 诇讝讛 讗诪专 '讝讜止讻侄讛 讜职讬讜止砖讈值讘 讘旨执讬砖讈执讬讘指讛 砖讈侄诇 诪址注职诇指讛' 专讜爪讛 诇讜诪专 讘讛讗专讛 砖诇 驻指谞值讬诪讜止 讻讻转讜讘 '讬指砖指讈专 讬侄讞直讝讜旨 驻指谞值讬诪讜止'.
讗讜 讬讜讘谉 讘住"讚 砖诇砖讛 专讗砖讜谞讜转 讞讘"讚 [讞讻诪讛, 讘讬谞讛, 讚注转] 谞拽专讗讬诐 '讬职砖讈执讬讘指讛 砖讈侄诇 诪址注植诇指讛' 讜砖诇砖讛 讞讙"转 [讞住讚, 讙讘讜专讛, 转驻讗专转] 讛诐 讬砖讬讘讛 讗诪爪注讬转 讜砖诇砖讛 谞讛"讬 '讬职砖讈执讬讘指讛 砖讈侄诇 诪址讟旨指讛' 讜诇讻谉 讛址诪旨址讟旨执讬诇 诪职诇址讗讬 诇职讻执讬住 转旨址诇职诪执讬讚值讬 讞植讻指诪执讬诐 讛注讜住拽 讘转讜专讛 砖讛讬讗 讻讛砖驻注转 讙' 专讗砖讜谞讜转 砖讛诐 讞讘"讚 讝讜止讻侄讛 诇'讬职砖讈执讬讘指讛 砖讈侄诇 诪址注植诇指讛' 砖讛讬讗 讞讘"讚 砖讬讛讬讛 谞砖驻注 讜诪拽讘诇 讛讗专转讜 诪砖诐.
讜讘讗讜驻谉 讗讞专 谞专讗讛 诇讬 讘住"讚 注诇 驻讬 诪讛 砖讗诪专讜 专讘讜转讬谞讜 讝"诇 '讝职讘讜旨诇只谉 诇职讞讜止祝 讬址诪执旨讬诐 讬执砖职讈讻止旨谉' (讘专讗砖讬转 诪讟, 讬讙), 讛专讬 讛拽讚讬诐 讝讘讜诇讜谉 诇讬砖砖讻专 讜诪爪讚 讬讞讜住谉 讬砖砖讻专 拽讜讚诐 讝讘讜诇讜谉 讜诇诪讛 讻谉? 讗诇讗 砖讛讬讛 讝讘讜诇讜谉 注讜住拽 讘驻专拽诪讟讬讗 讜讬砖砖讻专 注讜住拽 讘转讜专讛 讜讝讘讜诇讜谉 讘讗 讜诪讗讻讬诇讜 诇驻讬讻讱 拽讚诪讜 注诇讬讜, 讚讻转讬讘 '注值抓 讞址讬执旨讬诐 讛执讬讗 诇址诪址旨讞植讝执讬拽执讬诐 讘指旨讛旨' (诪砖诇讬 讙, 讬讞) 讜讻谉 诪砖讛 专讘讬谞讜 讗诪专 '砖职讉诪址讞 讝职讘讜旨诇只谉 讘职旨爪值讗转侄讱指 讜职讬执砖指旨讉砖讻指专 讘职旨讗止讛指诇侄讬讱指' (讚讘专讬诐 诇讙, 讬讞) 砖讛拽讚讬诐 讝讘讜诇讜谉 注讚 讻讗谉. 讜诇讻谉 讗诪专 讻讗谉 讝讜止讻侄讛 讜职讬讜止砖讈值讘 讘旨执讬砖讈执讬讘指讛 砖讈侄诇 诪址注职诇指讛 砖讬讛讬讛 诇讜 拽讚讬诪讛 讘讻诪讛 讚讘专讬诐 注诇 讛转诇诪讬讚 讞讻诐 注爪诪讜. 讜讘讝讛 讬讜讘谉 讛讻转讜讘 '诪址转指旨谉 讗指讚指诐 讬址专职讞执讬讘 诇讜止 讜职诇执驻职谞值讬 讙职讚止诇执讬诐 讬址谞职讞侄谞旨讜旨'.
讜注讚讬讬谉 爪专讬讻讬诐 诇讛讘讬谉 转讬讘转 '讻旨指诇' 讚谞拽讬讟 讻讗谉 诪讗讬 诪专讘讛? 讜谞专讗讛 诇讬 讚诪专讘讛 讘讬谉 谞讜转谉 住讞讜专讛 诇转诇诪讬讚 讞讻诐 讘转讜专转 注住拽讗 讚驻诇讬讙 讛讜讗 注诪讜 讘专讬讜讞 讘讬谉 谞讜转谉 讻诇 讛专讬讜讞 诇转诇诪讬讚讬 讞讻诪讬诐. 讗讬 谞诪讬 讬砖 砖谞讜转谉 讛住讞讜专讛 诇转诇诪讬讚 讞讻诐 砖讛转诇诪讬讚 讞讻诐 讬转注住拽 讘讛 讜讬砖 砖讛讜讗 诪转注住拽 讘砖讘讬诇讜.



注讜旨诇指讗 讛植讜指讛 专指讻执讬讘 讞址诪职专指讗 讜职讗指讝执讬诇. 讬砖 诇讛拽砖讜转 诇诪讛 讛讜爪专讱 诇讛讜讚讬注谞讜 讚讛讜讛 专指讻执讬讘? 诇讬诪讗 注讜旨诇指讗 讛植讜指讛 讗指讝执讬诇 讜址讛植讜讜旨 砖讈址拽职诇值讬 讜讻讜'
讜谞专讗讛 诇讬 诇诇诪讚谞讜 砖讘讞 专讘讬 讗讘讗 讜专讘讛 讘专 讘专 讞谞讛 讚注讜诇讗 讛讜讛 专讻讬讘 讜讛诐 讛讬讜 讛讜诇讻讬诐 专讙诇讬 讜砖讜拽诇讬诐 讛诇讬讻转诐 注诪讜 讻讚讬 诇讚讘专 讘讚讘专讬 转讜专讛 讜诇讻谉 讗诪专 讛植讜指讛 专指讻执讬讘 讞址诪职专指讗 讜诇讗 讗诪专 专讻讬讘 住转诐 诇诇诪讚讱 专讘讜转讗 讚讛专讜讻讘 讞诪专转讗 谞拽讘讛 讗驻砖专 诇讜 砖讬讜诇讬讱 讛讘讛诪讛 讘谞讞转 讻讚讬 砖诇讗 讬爪讟专讻讜 讛讛讜诇讻讬诐 讘专讙诇讬讛诐 诇专讜抓 讜讻讗谉 讛讜讛 专讻讬讘 讞诪讜专 讝讻专 讗砖专 诪住转诪讗 注住拽讬讜 专注讬诐 专抓 讜诪讚诇讙 讜拽砖讛 诇讛讜诇讱 专讙诇讬 砖讬诇讱 注诪讜 讘讬讞讚.



讜址讛植讜讜旨 砖讈址拽职诇值讬 讜职讗址讝职诇值讬 专址讘旨执讬 讗址讘旨指讗 诪执讬诪执讬谞值讬讛旨 讜职专址讘旨指讛 讘旨址专 讘旨址专 讞址谞旨指讛 诪执砖旨讉职诪指讗诇值讬讛旨. 讬砖 诇讛拽砖讜转 诇诪讛 讛讜爪专讱 诇驻专砖 讚讘专 讝讛 砖诇 讛讬诇讜讱 讬诪讬谉 讜砖诪讗诇?
讜谞专讗讛 诇讬 诇诇诪讚谞讜 讚讘专 讗讞专 讚讗诪专讜 讘注讬专讜讘讬谉 驻专拽 讛' (注讬专讜讘讬谉 谞讚:) 砖诇砖讛 砖讛讬讜 诪讛诇讻讬谉 讘讚专讱 讛专讘 讘讗诪爪注 讙讚讜诇 讘讬诪讬谞讜 讜拽讟谉 讘砖诪讗诇讜 注讬讬谉 砖诐. 讜讘讗 诇诇诪讚 讻讗谉 讚专讻讜讘 讻诪讛诇讱 讜诇讻谉 专讘讬 讗讘讗 讚讛讬讛 讙讚讜诇 讟驻讬 讛诇讱 诪讬诪讬谉 讜专讘讛 讘专 讘专 讞谞讛 诪砖诪讗诇 诇诇诪讚谞讜 砖讚讬谉 讝讛 谞讜讛讙 讙诐 讛讬讻讗 讚讛专讘 专讜讻讘.



讛指讚址专 注讜旨诇指讗 讞指讝指讗 讘旨值讬讛旨 讘旨职专址讘旨指讛 讘旨址专 讘旨址专 讞址谞旨指讛 讘旨职讘执讬砖讈讜旨转. 驻讬专讜砖 讛讞讝讬专 驻谞讬讜 注诇 专讘讛 讘专 讘专 讞谞讛 砖讛讬讛 诪讛诇讱 诇砖诪讗诇讜, 讜专讗讛讜 讘驻谞讬诐 讝讜注驻讜转. 讜驻讬专砖 专砖"讬 '讻诇讜诪专 讗转讛 讗诪专转 讘砖诐 专讘讬 讬讜讞谞谉 讜讛讜讗 诇讗 讗诪专 讻谉'. 讜拽砖讛 讗诪讗讬 讻注住 注诇讬讜 讚讜讚讗讬 讛讜讗 砖诪注 讻谉 诪谉 专讘讬 讬讜讞谞谉 注爪诪讜 讗讜 诪谉 讞讻诐 诪讜讞讝拽 砖砖诪注 诪谉 专讘讬 讬讜讞谞谉, 讜讗驻讬诇讜 讗诐 注讜诇讗 砖诪注 诪谉 专讘讬 讬讜讞谞谉 诇讛驻讱 诪讛 讞讟讗 专讘讛 讘专 讘专 讞谞讛 讘讝讛? 讜讻诇 砖讻谉 讗诐 注讜诇讗 诇讗 砖诪注 讻诇讜诐 诪谉 专讘讬 讬讜讞谞谉 讘讚讘专 讝讛 讚讗讬谉 诇讜 诇讻注讜住 注诇 专讘讛 讘专 讘专 讞谞讛! 讜注讜讚 拽砖讛 诪讛 讚讘专 注诪讜拽 讛讬讛 讻讗谉 砖讛专讙讬砖 讘讜 注讜诇讗 讻讚讬 砖拽专讗 注诇讬讜 专讘 讬讜住祝 (诪砖诇讬 讻, 讛) '诪址讬执诐 注植诪只拽旨执讬诐, 注值爪指讛 讘职诇侄讘 讗执讬砖讈, 讜职讗执讬砖讈 转旨职讘讜旨谞指讛 讬执讚职诇侄谞旨指讛'?
讜谞专讗讛 诇讬 讘住"讚 讻讬讜谉 讚专讘讬 讗讘讗 讗诪专 诇注讜诇讗 讗诪专讬转讜 诇砖讜谉 专讘讬诐 讜讛讬讛 专讘讛 讘专 讘专 讞谞讛 诇讘讚讜 讚讜拽讗 砖诐 注诪讛诐 讛讘讬谉 注讜诇讗 诪讝讛 讚专讘讛 讘专 讘专 讞谞讛 讗诪专 讝讛 诪砖诪讜 砖讛讜讗 讗诪专 讻谉 诪砖诪讬讛 讚专讘讬 讬讜讞谞谉 讻讬讜谉 讚讗诪专 '讗址诪职专执讬转讜旨' 讜诇讗 讛讬讛 砖诐 讗诇讗 注讜诇讗 讜专讘讛 讘专 讘专 讞谞讛, 讜讛讜讗 讬讜讚注 讘注爪诪讜 砖诇讗 讗诪专 诇讻谉 '讞指讝指讗 讗侄转 专址讘旨指讛 讘旨址专 讘旨址专 讞址谞旨指讛 讘旨职讘执讬砖讈讜旨转' 诇专讗讜转 诪讛 讬注谞讛 注诇 讝讛?
讜专讘讛 讘专 讘专 讞谞讛 讛讘讬谉 讻讜谞转 注讜诇讗 讜讛砖讬讘 诇讜 讗谞讬 诇讗 讗诪专转讬 讘砖诪讱 砖讗诪专转 讻谉 讘砖诐 专讘讬 讬讜讞谞谉 讘讚讘专 讝讛, 讗诇讗 讻讱 讜讻讱 讗诪专转讬 讜诇讻谉 拽专讬 专讘 讬讜住祝 注诇 注讜诇讗 '诪址讬执诐 注植诪只拽旨执讬诐 注值爪指讛 讘职诇侄讘' 砖讘专讜讘 讞讻诪转讜 讛讘讬谉 诪讚拽讚讜拽 '讗址诪职专执讬转讜旨' 诇砖讜谉 专讘讬诐 砖讛讬讛 讛讚讘专 讘讗讜驻谉 讚专讘讛 讘专 讘专 讞谞讛 讗诪专 诪砖诪讜 砖讛讜讗 讗诪专 讻谉 讘砖诐 专讘讬 讬讜讞谞谉 '讜职讗执讬砖讈 转旨职讘讜旨谞指讛 讬执讚职诇侄谞旨指讛' 讝讛 专讘讛 讘专 讘专 讞谞讛 砖讛讘讬谉 诪讛 讛讬讛 讘诇讘 注讜诇讗 讜讛砖讬讘 诇讜 讚讘专 讻专讗讜讬. 讜谞专讗讛 诇讬 '诪址讬执诐 注植诪只拽旨执讬诐 注值爪指讛 讘职诇侄讘' 讝讛 注讜诇讗 讻讬 '讗执讬砖讈' [311] 讛讜讗 诪住驻专 '讘旨职专址讘 注讜旨诇指讗' [311] '讜职讗执讬砖讈 转旨职讘讜旨谞讜止转' 讝讛 专讘讛 讘专 讘专 讞谞讛 讻讬 '转旨职讘讜旨谞指讛' 注诐 讛讗讜转讬讜转 转住"讞 [468] 讻诪谞讬谉 '专讘讗 讘专 讞谞讛'.[468] 





讞讬讚讜砖讬 讞转"住

诪拽讜诇住 讗讬谉 砖讗讬谉 诪拽讜诇住 诇讗. 驻讬' 讚讗"讻 讛诇"诇 住转诪讗 转讜讚讜住 讛谞讛讬讙 诇讗讻讜诇 爪诇讬 讜砖诇讞讜 诇讜 讻讜' 讻讚讬 砖谞讚注 诪讝讛 砖讛拽驻讬讚讗 讛讬' 注诇 讛谞讛讙转讜 诇讗讻讜诇 爪诇讬 讗驻讬' 讗讬谞讜 诪拽讜诇住 讚讛专讬 讘注讜讘讚讗 讚转讜讚讜住 诇讗 讗讻驻转 诇谉 诪讬讚讬 诇讗砖诪讜注讬' 讻讞 讚讛转讬专讗 讚讗驻讬' 诪拽讜诇住 讛转讬专 讜讛讗"砖 讚诇讗 诪讬讬转讬 诪砖"住 讚讘讬爪讛 讚砖诇 讘讬转 专"讙 讛讬' 讗讜讻诇讬' 讙讚讬' 诪拽讜诇住讬诐 讜讞讻诪讬诐 讗讜住专讬诐 讚讛砖转讗 讬"诇 讛"讛 爪诇讬 讘注诇诪讗 讗住专讜 讗诇讗 诇讛讜讚讬注讱 讻讞讜 讚专"讙 讗诪专 诪拽讜诇住 讜拽"诇. 讜讗诪专 讗' 诪讛转诇诪讬讚讬诐 讚诇讻谉 诇讗 砖诇讞讜 诇谞讚讜转 诇专"讙 砖讛讜讗 诇讘讚讜 讗讻诇 讜讗讜诇讬 住"诇 讻专"砖 讚诇讗 讛转谞讚讘 讻讚专讱 讛诪转谞讚讘讬诐 讜讗注驻"讬 砖讞讻诪讬 讚讜专讜 驻诇讬讙讬 注诇讬讜 讬讻讜诇 讛讜讗 诇注砖讜转 诪注砖讛 诇注爪诪讜 讻专"砖 砖讗讻诇 住驻讬讞讬 讻专讜讘 诇注讬诇 讗讘诇 转讜讚讜住 讛谞讛讬讙 讘谞讬 专讜诪讬 砖讛讬' 讘讛诐 注"讛 讜讝讛 讗住讜专 讻讬讜谉 砖诇讗 谞拽讘注 讛诇讻讛 讻诪讜转讜 讻诪"砖 转讜' 讘砖诐 讬专讜砖诇诪讬 诇注讬诇 谞"讗 讘' 讚"讛 讗谞讬 讻讜' 讜讬驻讛 讻讬讜讜谉:


讗讬讘注讬讗 诇讛讜 转讜讚讜住 讙讘专讗 专讘讛 讛讜讛 讗讜 讘注诇 讗讙专讜驻' 讛讜讛. 谞专讗讛 讚谞"诪 讗讬 讙讘专讗 专讘讛 讛讜讛 砖"诪 讚讙讘专讗 专讘讛 诇讗 诪谞讚讬谞谉 讜诇讗 诪诇拽讬' 诇讬' 讙"讻 讜讚诇讗 讻讚诇注讬诇 谞"讗 讗' 讚诪讬诪谞讬 讗谞讙讬讚讗 讗讘诇 讗讬 讘注诇 讗讙专讜驻讬谉 讛讜讛 诇讗 诪讜讻讞 诪讬讚讬 讜讘讝讛 讗"砖 讚讻' 讛专讬"祝 砖讛讬' 讙讘专讗 专讘讛 讜诪讟讬诇 诪诇讗讬 讜讛专讻讬讘 讘' 诇砖讜谞讜转 讗讛讚讚讬 讜讛讗"砖 讚住"诇 讚专讬讘"讗 诇讗 讬讞诇讜拽 讗讘专讬转讗 诪驻讜专砖转 讚讙讘专讗 专讘讛 讛讜讛 讗注"讻 砖专爪讛 诇转专抓 诇诪讛 诇讗 谞讙讚讜讛讜 注讻"驻 讻讚诇注讬诇 诇讻谉 讛讜住讬祝 诇讜诪专 诪诇讘讚 砖讛讬' 讙讘专讗 专讘讛 注讜讚 讛讬' 诪讟讬诇 诪诇讗讬 讜讗讛谞讬 诇讬' 诇讛注诇讜转讜 讞讚 讚专讙讗 讚诇讗 注讘讚讬谞谉 诇讬 诪讬讚讬 诇讗 砖诪转讗 讜诇讗 谞讙讚讗 讜拽"诇:


转"砖 注讜讚 讝讜 讚专砖 讻讜'. 诪拽砖讬' 诪讚讜注 诇讗 诪讬讬转讬 专讗讬' 诪诪讛 砖讚专砖 讘专讗砖讜谞讛 讚讚讜讞拽 诇讜诪专 讚讜注讜讚 讝讛 诪讜住讘 讗诪讛 砖讛谞讛讬讙 诇讗讻讜诇 诪拽讜诇住讬诐 砖讗讬谉 讝讛 讚专砖讛 讜诇讗 讬讜爪讚拽 讜注讜讚 讚专砖 讗注"讻 砖诪讜讝讻专 讘讘专讬转讗 砖讜诐 讚专砖讛 讜诇诪讛 诇讗 讛讘讬讗 讗讜转讛 讚专砖讛 讜讗诪专转讬 诪讗讝 砖讘讗 诇转专抓 讘讝讛 诪讚讜注 讛谞讛讬讙 诇讗讻讜诇 诪拽讜诇住 诪砖讜诐 讚讛讜讛 住"诇 讻讬讜谉 砖讻诇 讛注讬专 注讜砖讬谉 讻谉 讛"诇 专讘讬诐 讜讘专讘讬诐 诇讬讻讗 讞砖讚讗 砖讬讗讻诇讜 拽讚砖讬诐 讘讞讜抓 讜讻诪"砖 讘讬"讚 住讬' 拽诪"讗 讜讙诐 讘诪讙"讗 住讬' 专诪"讚 住拽"讞 讚讘专讘讬诐 诇讬讻讗 讞砖讚讗 注"砖 讜讝讛 诪讜讻讞 诪讚专砖转讜 诪讛 专讗讜 讞谞谞讬' 诪讬砖讗诇 讜注讝专讬' 讜讛讬讬谞讜 讻驻讬' 讛转讜住' 讚讗谞讚专讟讗 讛讜讛 讜拽' 诪"诪 诪讞讝讬 讻注"讝 讜注诇 讚讘专 讝讛 谞讛专讙讜 驻驻讜住 讜诇讜诇讬讬谞住 砖诇讗 专爪讜 诇砖转讜转 诪讬诐 爪讘讜注讬' 讻讬讬谉 砖诇讗 讬讗诪专讜 砖砖转讜 讬讬谉 谞住讱 讜讗"讻 讛"谞 讜注"讻 诪砖讜诐 讚讻诇 讬砖专讗诇 驻诇讞讜 诇讗谞讚专讟讗 讜讘专讘讬诐 诇讬讻讗 讞砖讚讗 讗"讻 诪讚专砖讗 讝讜 诪转讜专抓 注讜讘讚讗 讚诇注讬诇 讜注讬' 注讜讚 讘住诪讜讱 讗讬"讛:


诪讛 专讗讜 讞谞谞讬' 诪讬砖讗诇 讜注讝专讬'. 注诪专砖"讗 讞"讗 砖专讜爪讛 诇讬讬砖讘 砖讬' 专砖"讬 讚讞诪砖"注 讘爪讬谞注讗 讛讜讛 讚讘注讬' 讬' 诪讬砖专讗诇 讜讛讻讗 诇讗 讛讜讛 讬' 诪讬砖专讗诇 讜诇讻讗讜专讛 讬驻诇讗 诪讗讜讚 讛诇讗 讻诇 讬砖专讗诇 讛讬讜 砖诐 讜讛砖转讞讜讜 诇爪诇诐 讜讗讜诇讬 讬讗诪专 讘讗砖专 诪驻讜专住诐 砖讬砖专讗诇 讟注谞讜 讗讝 讛诪讜讚注讗 专讘讛 诇讗讜专讬' 讜谞讬讚讜谞讜 讻讘"谞 讜诇讗 讛讜讛 注砖专讛 诪讬砖专讗诇 砖诐 讜讛讬讜转专 谞专讗讛 诇驻讬 讚专讱 讝讛 讻讬 转讜讚讜住 转诪讛 诪讛 专讗讜 砖讛专讬 讛讬讜 讬讻讜诇讬诐 诇讟注讜谉 诪讜讚注讗 专讘讛 讜诇讗 讬爪讟专讻讜 诇诪住讜专 谞驻砖诐 讚讘"谞 讗讬谞讜 诪爪讜讜讛 注诇 拽"讛 讻诪讘讜讗专 住讜"驻 讘谉 住讜专专 讜诪讜专讛 讜诪讛 专讗讜 注诇 讻讻讛 诇讛讞诪讬专 注诇 注爪诪诐 讗注"讙 讚讘"谞 讗讬谞讜 诪爪讜讜讛 谞诪讬 注诇 讜讞讬 讘讛诐 讛讗 诪砖诪注 砖诐 诪讛转讜' 讚诪住讘专讗 讞爪讜谞讛 讛讜讗 讜讘讬砖专讗诇 谞诪讬 诇讗 谞讻转讘 讗诇讗 诪砖讜诐 讚谞爪讟讜讜 讘讙' 注讘讬专讜转 注诇 拽"讛 讛讜爪专讱 诇诪讻转讘 砖诇讗 谞讬诇祝 讻诇 讛转讜专讛 诪谞讬讬讛讜 讜讗"讻 讘讘"谞 讗诪专讬谞谉 诪住讘专讗 讞爪讜谞讛 砖诇讗 讬诪住讜专 谞驻砖讜 讜讛讜讗 讘讻诇诇 讗讱 讚诪讻诐 诇谞驻砖讜转讬讻诐 讗讚专讜砖 讚讬诇讬祝 诪谞讬讛 诪诪讬转 注爪诪讜 讜讘讛讚讬讗 讗诪专讬谞谉 讘诪讚专砖 讗讱 讚诪讻诐 讬讻讜诇 讗驻讬' 讻讞谞谞讬' 诪讜"注 转"诇 讗讱 讛专讬 诪诪砖 讻诪"砖 讜诪住讬拽 讚讬诇讬祝 拽"讜 诪爪驻专讚注讬' 砖诇讗 谞爪讟讜讜 诪注讜诇诐 诪讻"砖 讛诐 砖谞爪讟讜讜 讗讬讱 讬注砖讜 讟爪讚拽讬 诇讟注讜谉 诪讜讚注讗 诇讛讬讜转 讻诇讗 谞爪讟讜讜:


讜讘讝讛 讬"诇 讚专讱 讚专讜砖 诪讗讬 讚诪讬讬转讬 讛讱 讜注讜讚 讚专砖 注诪"砖 讘讝讛 诇注讬诇 讘住诪讜讱 讜讬"诇 讻讱 讚讛谞讛 讬砖 诇谞讜 转讬' 诪专讜讜讞 注诇 转讜讚讜住 砖讛讗讻讬诇 讙讚讬 诪拽讜诇住 讜诇讗 讞砖砖 诇拽讚砖讬诐 讘讞讜抓 讚住"诇 拽讚讜砖讛 专讗砖讜谞讛 诇讗 拽讚砖讛 诇注"诇 讜讬讻讜诇 诇讛拽专讬讘 讘讝讛"讝 讜住"诇 讻诪"砖 转讜' 讘诪讙讬诇讛 讛谞"诇 讚诇讗 讙讝专讜 讟讜诪讗讛 注诇 讗专抓 讛注诪讬诐 讘注谞讬谉 讛拽专讘讛 讜讗讬谉 讻讗谉 注讜谉 讗砖专 讞讟讗 讗讱 讛讗诪专讬' 住讜祝 诪住' 讝讘讞讬诐 讚讚讜拽讗 谞讜"谞 诪拽专讬讘讬' 讘讘诪讛 讜诇讗 驻住讞讬诐 讜讬诇讬祝 诇讬讛 诪讚讻转讬讘 诇讗 转注砖讜谉 讻讻诇 讗砖专 讗谞讞谞讜 注讜砖讬诐 驻讛 讗讬砖 讻诇 讛讬砖专 讘注讬谞讬讜 讜讛"驻 讻砖转注讘专讜 讛讬专讚谉 讜讬讜转专讜 讛讘诪讜转 诇讗 转注砖讜谉 讻讻诇 讗砖专 讗谞讞谞讜 注讜砖讬诐 驻讛 讛讬讜诐 讗诇讗 讻诇 讛讬砖专 讘注讬谞讬讜 讛讬讬谞讜 谞讜"谞 诇讗 驻住讞讬诐 注讬' 诇注讬诇 讘转讜' 诇"讞 讘' 讜讛转诐 讗驻讬' 讘讘诪转 爪讬讘讜专 讗讜住专 砖讗专讬 讞讜讘讜转 讞讜抓 驻住讞讬诐 注"砖 讘住讜讙讬讗 讚讝讘讞讬诐 讜爪"诇 讚转讜讚讜住 住"诇 讚讙诐 讘讘诪转 讬讞讬讚 砖专讬' 讗驻讬' 驻住讞讬诐 讜讚讻转讬讘 诇讗 转讜讻诇 诇讝讘讜讞 讛驻住讞 讘讗讞讚 砖注专讬讱 讛讬讬谞讜 讘砖注转 讗讬' 讛讘诪讜转 讻砖讻诇 讬砖专讗诇 谞讻谞住讬诐 讘砖注专 讗' 注"砖 讘讝讘讞讬诐 讗讘诇 讘砖注转 讛讬转专 讛讘诪讜转 诪讜转专 讗驻讬' 讘讘诪转 讬讞讬讚 讜拽专讗 讚诇讗 转注砖讜谉 讻讻诇 讗砖专 讗谞讞谞讜 注讜砖讬诐 驻讛 讛讬讜诐 讗讬砖 讻诇 讛讬砖专 讘注讬谞讬讜 诪驻专砖 讻驻砖讜讟讜 讚讛专讗讘"注 驻讬' 讚讘诪讚讘专 诇讗 讬专讗讜 讛' 讜讗诪专 砖诇讗 讬注砖讜 注讜讚 讻谉 讘讗"讬 讜讛专诪讘"谉 讛拽砖讛 讗讬讱 讻诇诇 诪砖讛 注爪诪讜 讘讝讛 讜讗诪专 讗谞讞谞讜 注讜砖讬' 讛讬砖专 讘注讬谞讬讜 注"砖 讜讙诐 拽' 诪讛 注谞讬谉 讝讛 诇诪讚讘专 讗讜 诇讗"讬 讗讘诇 诇注谞讬谞讬谞讜 讬讜讘谉 讚讘诪讚讘专 讛讬讜 讻讜诇诐 注讜讘讚讬诐 讛' 诪驻谞讬 讛讬砖专 讘注讬谞讬讛诐 砖讻谉 讘讞专讜 讗讘诇 讗诐 讬专爪讜 讬讟注谞讜 诪讜讚注讗 讘讻诇 讬讜诐 讜讻谉 讗讞专 讛讞讜专讘谉 注讚 砖拽讘诇讜讛 讘讬诪讬 讗讞砖讜专讜砖 讜讗诪专 砖讘注讘专诐 讛讬专讚谉 诇讗 讬注砖讜 讻谉 讻诪"砖 讛专诪讘"谉 砖讗讬谉 诪讜讚注讗 讘讗"讬 讜讬转谉 诇讛诐 讗专爪讜转 讙讜讬诐 讘注讘讜专 讬砖诪专讜 讞讜拽讬讜 讜诇讻谉 讙诇讜 注"讬 注讜谞讜转讬讛诐 讻讬 讘讗"讬 诇讗 诪讛谞讬 诇讛讜 讟注谞讛 讛谞"诇 讜讻谉 讚专砖 转讜讚讜住 诇讛讗讬 拽专讗 讜讗"讻 讬"诇 砖诪讜转专 诇讛拽专讬讘 驻住讞 讘讝讛"讝 讜诇讻谉 诪讬讬转讬 讛讱 讘专讬讬转讗 诇专讗讬讛 诇讜 砖讻谉 讚专砖 诪讛 专讗讜 驻讬' 讜诇讗 讟注谞讜 诪讜讚注讗 砖"诪 讚住"诇 讚讛讬讜 讬讻讜诇讬诐 诇讟注讜谉 诪讜讚注讗 讜拽"诇:


拽"讜 诪爪驻专讚注讬诐 讛诪专砖"讗 讘讞"讗 讛拽' 讚讗讬讻讗 诇诪驻专讱 诪讛 诇爪驻专讚注讬诐 砖讻谉 讗讬谞谉 诪爪讜讜讬诐 注诇 讜讞讬 讘讛诐 讜转讬' 讻"讝 讗谞讬 诪讻谞讬住 讘拽"讜 注"砖 讜诇驻诪"砖 讘住诪讜讱 讚讛讬讛 诇讛诐 诇讟注讜谉 诪讜讚注讗 讜讗"讻 诇讗 讬讛讬讜 讙诐 讛诐 诪爪讜讜讬诐 注诇 讜讞讬 讘讛诐 讜讗讬 诪砖讜诐 住讘专讗 讞爪讜谞讛 砖讻转讘转讬 诇注讬诇 讗"讻 讙诐 讝讛 砖讬讬讱 讘爪驻专讚注讬诐 讗讘诇 拽' 诇讬 驻讬专讻讗 讗讞专讬转讬 诪讛 诇爪驻专讚注讬诐 砖讻谉 讚诪谉 诪讜转专 诇爪讜专讱 讘谞讬 讗讚诐 讚讻转讬讘 讻讬专拽 注砖讘 谞转转讬 诇讻诐 讗转 讻诇 讜讗讬讱 诇讗 讬诪住讜专 谞驻砖讜 诇拽讚讜砖转 讛' 诪砖讗"讻 讘谞讬 讗讚诐 砖讗讬谉 讚诪讜 诪讜转专 诇讞讘讬专讜 讜讗驻讬' 诇讛拽专讬讘 诇砖诪讬' 诇讗 讬专爪讛 诪讛"转 砖讬诪住讜专 谞驻砖讜 讜诇讗 砖讬讬讱 讙诐 转讬' 讛诪专砖"讗 讻"讝 讗讻谞讬住 讚讞讜诪专讗 讛讻转讜讘讛 讘拽专讗 讗讬谉 诪讻谞讬住讬诐 讘拽"讜 讻诪讘讜讗专 讘转讜' 专讬砖 诪住' 拽讚讜砖讬谉 讙诐 讘注讬谞讬 讬驻诇讗 注讜讚 讛讱 拽"讜 诪讛 诇讛诐 诇爪驻专讚注讬诐 讘拽"讛 讜讛砖讬"转 谞转谉 讘讟讘注诐 砖诇讗 讘专爪讜谞诐 砖讬讻谞住讜 诇转谞讜专 讛诇讗 讬讜转专 讟讜讘 讛讬讛 诇诇诪讜讚 诪专讗砖 爪讜专讬诐 讗讗注"讛 砖诇讗 谞爪讟讜讛 讜诪住专 谞驻砖讜 诇讻讘砖谉 诪诪砖 讜讙诐 讛讜讗 讛讬' 讬讻讜诇 诇讛诪诇讟 讻诪"砖 讻诇 讛诪驻专砖讬诐 讜讬砖 诪讛诐 讗诪专讜 砖诇讻谉 诇讗 谞转驻专住诐 诪注砖讛 讝讛 讘转讜专讛 诪砖讜诐 砖讗讬谉 诇诇诪讜讚 诪诪谞讜 诇诪拽"讗 讚诇讗讜 砖驻讬专 讚诪讬 诇诪诪住专 谞驻砖讜 讘砖讬讻讜诇 诇讛诪诇讟 讜注讘专诪讘"谉 住"驻 谞讞 讜讬"诇 拽' 诪转讜专爪转 讘讞讘专转讛 讚诪讗讘专讛诐 诇讗 诪爪讬 诇诇诪讜讚 讚诇诪讗 讘讗诪转 诇讗 砖驻讬专 注讘讬讚 讙诐 讛讜讗 讗讘诇 讛爪驻专讚注讬诐 注"讻 诇讗 诇讞谞诐 注砖讛 讛拽讘"讛 讝讛 讛谞住 砖讛爪驻专讚注讬诐 砖讟讘注谉 诪诪讬诐 讬诇讻讜 讗诇 转谞讜专 讗砖 注"讻 诇专诪讝 诇驻专注讛 砖讛讜讗 专讜爪讛 诇注拽讜专 讗讜诪讛 砖讗讘讬讛诐 讛讜砖诇讱 诇讗砖 讚讜诪讬' 讚讗转讜谉 砖诇 讘诇注诐 砖谞讟转讛 讙' 驻注诪讬诐 诇专诪讝 砖专讜爪讛 诇注拽讜专 讗讜诪讛 砖诪拽讬讬诪转 诪爪讜转 讙' 专讙诇讬诐 讛"谞 讚讻讜讜转讬' 讜讗"讻 诪讝讛 诪讜讻讞 砖砖驻讬专 注讘讬讚 讗讘专讛诐 讗注"讛 讜讬砖 诇诇诪讜讚 拽"讜 诪诪谞讜 砖注讚讬讬谉 诇讗 谞爪讟讜讛 讜诪谞驻砖讜 讜诇讘讜 注砖讛 讻诇 讛诪注砖讬' 讜讛讜讻砖专讜 讘注讬谞讬 讛砖讬"转 拽"讜 诇讚讬讚谉 讜讗注"讙 讚讛砖"住 拽讗诪专 拽"讜 诪爪驻专讚注讬诐 讛讜讗 诪讚专讱 讞讻诪讬诐 诇讚讘专 讘拽讬爪讜专 专诪讝 讜讞讚讛 讜讘砖讙诐 砖讬砖 讘爪驻专讚注讬诐 注谞讬谉 注诪讜拽 注诪"砖 讘讞讬' 转讜专讛 砖诇' 讘驻' 讘讗 讘注讝讛"讬 驻讬' 注诇 诪讗诪专 谞驻诇讗 讘驻' 砖讬专讛 注诇 讛爪驻专讚注 讻讬 诇讗 讚讘专 专拽 讛讜讗:


讻诇 讛诪讟讬诇 诪诇讗讬 讻讜'. 驻讬专砖转讬 驻住讜拽讬 转讛诇讬诐 诇讜 注诪讬 砖讜诪注 诇讬 讬砖专讗诇 讘讚专讻讬 讬讛诇讻讜 讻诪注讟 讗讜讬讘讬讛诐 讗讻谞讬注 讜讙讜' 讜讬讛讬 注转诐 诇注讜诇诐 讜讬讗讻讬诇讛讜 诪讞诇讘 讞讟讛 讜诪爪讜专 讚讘砖 讗砖讘讬注讱 讻讬 拽诇 讛讜讗 诇讛讬讜转 讛注诐 谞讬讝讜谞讬谉 讘讝讻讜转 砖诪讟讬诇讬诐 诪诇讗讬 讚讛"诇 诪讚讛 讘诪讚讛 讜砖讜专转 讛讚讬谉 讻谉 讛讜讗 讜讻谉 拽诇 讛讜讗 砖讬驻转讞讜 诪注讬讬谞讜转 讛讞讻诪讛 讜讬转注讜专专 诇讘讜转 讛转"讞 诇注讘讜讚转 讛' 讘讝讻讜转 注讜住拽诐 讘转讜专讛 讬讜诐 讜诇讬诇讛 讻讬 讻谉 讛讬讗 讛诪讚讛 讗讘诇 砖讬讝讜谉 讛转"讞 讘讝讻讜转 注住拽 讛转讜专讛 讝讛讜 讞诇祝 注讜讘专 讘注讜诪讚 讜拽砖讛 诇注砖讜转 讝讛 讜讻谉 诇驻转讜讞 诇讘 讛注"讛 讘注讘讜讚转 讛' 讘讝讻讜转 诪讟讬诇 诪诇讗讬 讛讜讗 诪谉 讛讛驻讻讬诐 讙"讻 讜诇讻谉 拽砖讛 诪讗讚 诇讛讚讜讱 砖讜谞讗讬谞讜 转讞转诐 讻讬 讬拽讜驻讞讜 讛专讘讛 讛专讘讛 诪讝讻讬讜转讬谞讜 注"讬 驻讜注诇讬诐 讛讛驻讻讬诐 讛讗诇讜 讗诪谞诐 讗讬 讛讬讜 讛转"讞 讙"讻 诪讟讬诇讬 诪诇讗讬 讜讛注"讛 注转讛 讛讬' 诇讜诪讚讬 转讜专讛 讙"讻 注诐 注住拽诐 讘诪讜"诪 讛讬' 讻诇 讗' 讬讜谞拽 诪砖诇讜 讘拽诇讜转 讜讛讬讬谞讜 讘讜谞讬诐 注讜诇诪讬谞讜 讜诪讞专讬讘讬谉 注讜诇诪讬 砖讜谞讗讬谞讜 讜诇讝讛 讗诪专 诇讜 注诪讬 砖讜诪注 诇讬 讛诐 讛诪讻讜谞讬' 专拽 注诪讬 讛注讜住拽讬诐 讘诪讜"诪 讛讬讜 砖讜诪注讬' 诇讬 讙"讻 讛讬讬谞讜 注住拽 讛转讜专讛 讜讬砖专讗诇 讛转"讞 讛诪讻讜谞讬诐 讬砖专讗诇 讘讚专讻讜 讬讛诇讻讜 讛讜讗 注住拽 诪讜"诪 讘讗诪讜谞讛 注"讚 砖驻讬专砖转讬 讘诪拽"讗 讗诐 讘讞讜拽讜转讬 转诇讻讜 讜驻住讜拽 讞砖讘转讬 讚专讻讜 讗讝讬 讻诪注讟 讗讜讬讘讬讛诐 讗讻谞讬注 讻谞"诇 讜讬讛讬 注转诐 诇注讜诇诐 注转 讛讙讗讜诇讛 讛讬' 诇注讜诇诐 讻讬 砖诪注讜 讘拽讜诇讬 讜讗诪专 注"讚 讛专诪讝 讜讬讗讻讬诇讛讜 诪讞诇讘 讞讟讛 驻讬' 砖讛讬' 诪讗讻讬诇诐 讞讟讛 驻专谞住转诐 诪讞诇讘 讘讝讻讜转 讛讟诇转 诪诇讗讬 讻诇 讞诇讘 诇讛' 讞诇讘 专"转 讞讬讬诐 诇诪讞讝讬拽讬诐 讘讛 讘讝讻讜转 讗讜转讜 讛讞诇讘 讛讬' 讗讜讻诇讬' 讞讟讛 讜诪爪讜专 讚讘砖 讗砖讘讬注讱 讘讝讻讜转 注住拽 讛转讜专讛 砖讛讬讗 诇谞讜 诇爪讜专 诪注讜讝 注讬' 转讜' 专讬砖 诪讙讬诇讛 讬砖讘讬注谞讜 讚讘砖 专"转 讚注讛 讘讬谞讛 砖讻诇:


讻讬 讘爪诇 讛讞讻诪讛 讘爪诇 讛讻住祝. 讞讜抓 诇讻讜讜谞转 讞讝"诇 讬砖 诇驻专砖 讛驻住讜拽 讻讱 讻讬 讛注讜住拽 诇砖诪讛 讝讜讻讛 诇讗讜专讱 讬诪讬诐 讘讬诪讬谞讛 讜讛注讜住拽讬' 砖诇讗 诇砖诪讛 讝讜讻讬诐 诇注讜砖专 讜讻讘讜讚 讘砖诪讗诇讛 讜注谞讬谉 讛注讜住拽 诇砖诪讛 讛讜讗 诇讻讜谞谉 诪讞砖讘讜转讬讜 讜诇讬讬砖专 讚注讜转讬讜 诇讛' 讜讝讛讜 讘爪诇 讛讞讻诪讛 讘爪诇 讛讻住祝 驻讬' 注"讬 爪诇 讛讞讻诪讛 讝讜讻讛 诇讻住祝 讜拽讜专讗 讗讜转讜 爪诇 讻讬 注住拽 砖诇讗 诇砖诪讛 讛讜讗 讘注专讱 注住拽 诇砖诪讛 讻注专讱 讛爪诇 诪谉 讛谞专 讗诪谞诐 讜讬转专讜谉 讛讻砖专 讚注转 讛讞讻诪讛 转讞讬' 讘注诇讬讛 驻讬' 砖讬砖 讬转专讜谉 讘注住拽 诇砖诪讛 砖讛讜讗 诇讛讻砖讬专 讚注转讜 讜诇讬讬砖专 讚注讜转讬讜 讻讬 讛讞讻诪讛 讘注爪诪讛 讜诇讗 讛爪诇 讛讬讗 讛诪讞讬' 讘注诇讬讛 讗讜专讱 讬诪讬诐 讘讬诪讬谞讛. 讜讘讝讛 讬砖讘谞讜 诪住专讛 讗诪诇讗 讚' 讙' 讗诪诇讗 讜讗' 讜讗诪诇讗 讗转 诪住驻专 讬诪讬讱 讗诪诇讗 讜讗诪诇讗 讗讜转讜 专讜讞 讗诇拽讬诐 讘讞讻诪讛 讘转讘讜谞讛 讜讘讚注转 讗诪诇讗 驻讬 转讜讻讞讜' 讘讗讬讜讘 讜讗讜爪专讜转讬讛诐 讗诪诇讗 讜讛讻讜谞讛 讻谞"诇 讘讛拽讚讬诐 讻讬 讛砖讘讬诐 注"讬 诪讜讻讬讞讬诐 讛诐 注诇 讛专讜讘 砖讘讬诐 讘转讞诇讛 砖诇讗 诇砖诪讛 讻"讗 诪讬专讗转 注讜谞砖讬诐 讗砖专 讛诪讜讻讬讞 诪驻讞讬讚讜 讗讜 诪讬讬讞诇讜 诇砖讻专 讛专讘讛 讜诪"诪 讝讜讻讛 注讬"讝 诇注讜砖专 讜讻讘讜讚 讜讗讞"讻 诪转讜讱 砖诇讗 诇砖诪讛 讘讗 诇砖诪讛 诇讬讬砖专 讚注讜转讬讜 讜注讬"讝 讝讜讻讛 诇讗讜专讱 讬诪讬诐 讙"讻 讜讝讛讜 驻讬' 讗诪诇讗 驻讬 转讜讻讞讜转 注讬"讝 讗讜爪专讜转讬讛诐 讗诪诇讗 讘注讜砖专 讜讻讘讜讚 讜注讬"讝 讘讗 诇砖诪讛 讜讛讬讬谞讜 讜讗诪诇讗 讗讜转讜 专讜讞 讗诇拽讬诐 讘讞讻诪讛 讘转讘讜谞讛 讜讘讚注转 讜诪诪谞讜 讝讜讻讛 讗转 诪住驻专 讬诪讬讱 讗诪诇讗 讛讬讬谞讜 讗讜专讱 讬诪讬诐 讘讬诪讬谞讛 讜拽"诇:





驻谞讬 讬讛讜砖注

讘讙诪专讗 诪拽讜诇住 讗讬谉 砖讗讬谉 诪拽讜诇住 诇讗 讜讛拽砖讛 讛讘"讞 讘讛诇讻讜转 驻住讞 住讬' 转住"讟 诪讗讬 拽讜砖讬讗 讚诇诪讗 讘诪拽讜诇住 讗住讜专 诇讗讻讜诇 讗驻讬' 讘讚讬注讘讚 诪砖讗"讻 讘讗讬谞讜 诪拽讜诇住 讗注"讙 讚诇讻转讞诇讛 讗住讜专 讗驻"讛 讘讚讬注讘讚 砖专讬 讜专讜爪讛 诇讛讜讻讬讞 诪讝讛 讚诇拽讜砖讟讗 讚诪诇转讗 讗驻讬诇讜 砖讗专 讘砖专 谞诪讬 诇专讘 讗住讜专 讗驻讬诇讜 讘讚讬注讘讚 讜讻"讻 讘注诇 诪讙"讗 砖讛讬讗 专讗讬讛 砖讗讬谉 注诇讬讛 转砖讜讘讛 讜诪砖讜"讛 讬砖 诇讗住讜专 讗祝 讘讚讬注讘讚. 讜诇注"讚 诇讗 讬转讻谉 诇讜诪专 讻谉 讚讗讻转讬 讛拽讜砖讬讗 讘诪"注 诪谞"诇 诇讛诪拽砖讛 诇讗拽砖讜讬讬 讘驻砖讬讟讜转 讻讬讜谉 讚诇砖讜谉 讗住讜专 讚拽讗诪专 专讘 诇讗 诪砖诪注 讗诇讗 诇注谞讬谉 诇讻转讞诇讛 诪砖讗"讻 诇注谞讬谉 讚讬注讘讚 讜讚讗讬 讟注诪讗 专讘讛 讗讬讻讗 诇讞诇拽 讘讬谉 诪拽讜诇住 诇砖讗讬谞讜 诪拽讜诇住 讚讘诪拽讜诇住 讗讬讻讗 讞砖砖讗 讟驻讬. 讜讘注讬拽专 拽讜砖讬' 讛讘"讞 谞"诇 讚诇拽"诪 讚诪讛"讟 讙讜驻讗 讚诇讗 讗住讬拽 讛诪拽砖讛 讗讚注转讬讛 讚讘诪拽讜诇住 诇"砖 讗诪专 诇"砖 诇讗 讗诪专 讜讘砖讗讬谞讜 诪拽讜诇住 驻讬' 讗讬谉 讻讜' 讜讛讬讬谞讜 注"讻 诪砖讜诐 讚住"讚 讛砖转讗 讚注讬拽专 讗讬住讜专讗 讚诪拽讜诇住 讛讬讬谞讜 谞诪讬 讻讬讜谉 讚讗讜专讞讗 讚诪讬诇转讗 诇讜诪专 讘砖注转 注砖讬讬讛 砖讛讜讗 诇爪讜专讱 驻住讞 讗"讻 讻砖讗讜讻诇 讗讞"讻 讘诪拽讜诇住 谞专讗讛 讻讗讜讻诇 拽讚砖讬诐 讘讞讜抓 讗"讻 讗讬 住"讚 讚诇注讜诇诐 讗讬讻讗 讗讬住讜专讗 诇讜诪专 讘砖专 讝讛 诇驻住讞 讗"讻 讗驻讬诇讜 讘诪拽讜诇住 诇讗 砖讬讬讱 诇讛讞诪讬专 讜诇讗住讜专 讘讚讬注讘讚 讻讬讜谉 讚诇讗 讗诪专 讘砖专 讝讛 诇驻住讞 讜注诇 讝讛 诪砖谞讬 讛砖"住 讚讘诪拽讜诇住 讗注"讙 讚诇讗 讗诪专 讗驻"讛 讗住讜专 讘讚讬注讘讚 讻谉 谞"诇:





驻转讞 注讬谞讬诐

讗讬讘注讬讗 诇讛讜 转讜讚讜住 讗讬砖 专讜诪讬 讙讘专讗 专讘讗 讛讜讗 讗讜 讘注诇 讗讙专讜驻讬谉 讛讜讗 讜讻讜' 诪砖诪注 讚诪讬 砖讛讜讗 讘注诇 讗讙专讜驻讬谉 讛讙诐 砖专讗讜讬 诇谞讚讜转讜 讬讻讜诇讬谉 诇讬诪谞注 诪诇谞讚讜转讜 讜讻"讻 讛专讘 讞拽 讬注拽讘 住讬' 转注"讜. 讜讗驻砖专 讚讚讜拽讗 讘讻讬 讛讗讬 讙讜讜谞讗 砖诇讗 讛讬讛 讗讬住讜专 讙诪讜专 专拽 讚谞专讗讛 讻讗讜讻诇 拽讚砖讬诐 讘讞讜抓 讗讘诇 讗诐 讛讬讛 讗讬住讜专 讙诪讜专 讗祝 讚专讘谞谉 讗讬谉 讞讜砖砖讬谉 诪砖讜诐 讚讘注诇 讗讙专讜驻讬谉 讛讜讗. 讜讻转讘 讛专讘 讞拽 讬注拽讘 砖诐 讚讻诇 讝讛 讻砖砖讘 诪讞讟讗讜 讻砖讛转专讜 讘讜 讜注诪"砖 讛专讘 注爪诪讜 讘注讬讜谉 讬注拽讘. 讜讛讬讛 讗驻砖专 诇讜诪专 讚专' 讬讜住讬 讘专 讗讘讬谉 讚讗诪专 诪讟讬诇 诪诇讗讬 诇讻讬住 转"讞 讛讜讛 住讜讘专 讚诇讗 住讙讬 诇驻讜讟专讜 诪谞讚讜讬 讘讛讬讜转讜 讙讘专讗 专讘讗 讗讜 讘注诇 讗讙专讜驻讬谉 讜诪砖讜"讛 讗诪专 讚诪讟讬诇 诪诇讗讬 讚讜讚讗讬 诇讗 讬讻讞讬砖 讚讛讜讛 讙讘专讗 专讘讗 讚讛讗 转谞讬讗 注讜讚 讝讜 讚专砖 讜诪讜讻讞 讚讚专砖 讚专砖讗 讗讞专转 讜拽讗诪专 注诇讛 注讜讚 讝讜 讚专砖 讜讙诐 讘讛讗讬 讚专砖讗 诇讞讜讚讛 讛讜讚讬注 讚讙讘专讗 专讘讗 讛讜讗 讚讘讗讜诪专讜 诪讛 专讗讜 专诪讝 讙讜驻讬 讛诇讻讜转 讻诪讜 砖驻讬专砖讜 专"转 讜专"讬 讗诇讗 讚专' 讬讜住讬 讘专 讗讘讬谉 诪讜住讬祝 讚讛讬讛 诪讟讬诇 诪诇讗讬 讜住讜讘专 讚诪砖讜诐 讚讛讬讛 注讜住拽 讘转讜专讛 讜讙诪讬诇讜转 讞住讚讬诐 驻讟专讜讛讜 诪谞讚讜讬. 讗诪谞诐 讻讚 讚讬讬拽转 诇讬转讗 讚讗讬 转讜专讛 讜讙"讞 诪爪讬诇讬谉 诪谞讚讜讬 讙诐 讘转讜专讛 诇讞讜讚 诪住转讘专讗 讚转讜专讛 讗爪讜诇讬 诪爪诇讗. 讜转讜 讚讻讬讜谉 讚讻诇 注爪诪讜 诇讛讻讬 讛讜讗 讚讗转讗 讛讜诇"诇 诪讟讬诇 诪诇讗讬 谞诪讬 讛讜讛. 讗诇讗 诪讜讻专讞 砖讻讜谞转讜 讚诪诇讘讚 讛讬讜转讜 讙讘专讗 专讘讗 注讜讚 讗讞专转 讛讬转讛 讚诪讟讬诇 诪诇讗讬 讜讗祝 讙诐 讝讗转 诇讞讜讚讗 转爪讬诇讛讜 讚讚讬谞讜 讻转"讞 讜讻诪讜 砖讘讬讗专 讛专讘 驻专砖转 讚专讻讬诐 住讜祝 讚专讜砖 讻"讚 注"砖 讘讗讜专讱 讜注讬讬谉 讘住驻专 诪拽专讗讬 拽讚砖 诇诪讛专讞"讗 讘诪讗诪专讬诐:


诪讛 专讗讜 讞诪"讜 讜讻讜' 讻转讘讜 讛转讜住' 讘砖诐 专"讬 讚讛讻讜谞讛 诪讛 专讗讜 砖诇讗 诇讘专讜讞 讜讻讜' 讜讛拽砖讛 讛专讘 砖讘讜转 讬注拽讘 讞"讘 住讬' 拽"讜 讚讛讬"诇 诇讘专讜讞 讻讬讜谉 讚诪拽讬讬诐 砖谞讬讛诐 砖诇讗 诇注讘讜专 讜讙诐 讜讞讬 讘讛诐 讜转讬专抓 讚讘诇讗"讛 拽砖讛 诪讛 拽"讜 诪爪驻专讚注讬诐 砖讗谞讬 爪驻专讚注讬诐 砖谞爪讟讜讜 注诇 讝讛 讗诇讗 讚讙诐 讞诪"讜 谞爪讟讜讜 注诇 讻讱 讻讚讗诪专讜 讘住讜讟讛 讚祝 讬讜"讚 砖讬爪讗转 讘"拽 讗转讛 讛爪诇转 转诪专 讜砖谞讬 讘谞讬讛 诪谉 讛讗讜专 讞讬讬讱 砖讗谞讬 诪爪讬诇 讙' 讘谞讬讱 诪谉 讛讗讜专 诪讗谉 谞讬谞讛讜 讞诪"讜 诇讻讱 诇讗 讘专讞讜 诇讛诪诇讟 注诇 谞驻砖诐 注讻"诇 讜诇讬 讛讚诇 讗讬谞讜 诪讞讜讜专 讚讗"讻 讬讚注讜 砖谞讬爪讜诇讬诐 讜诪讛讻转讜讘 讜专讝"诇 谞专讗讛 讚诪住专讜 注爪诪谉 诪诪砖 讻诪砖"讛 讬讻讜诇 诇砖讝讘讜转谞讗 讜讻讜' 讜讛谉 诇讗 讬讚讬注 诇讬讛讜讬 讜讻讜' 讜讗诪专讜 专讝"诇 讘讬诇拽讜讟 诪爪讬诇 讗讜 诇讗 诪爪讬诇 讬讚讬注 诇讬讛讜讬 讜讘驻讬专讜砖 讗诪专讜 讘诪讚专砖 讞讝讬转 注"驻 讝讗转 拽讜诪转讱 讚讗诪专讜 诇讬讞讝拽讗诇 诪讛 讗诪专 讛拽讘"讛 讗诪专 诇讛诐 讗讬谞讜 诪转拽讬讬诐 注诇讬讻诐 讗"诇 讘讬谉 诪转拽讬讬诐 讘讬谉 讗讬谞讜 诪转拽讬讬诐 讗谞讜 谞讜转谞讬谉 谞驻砖讜转谞讜 注诇 拽讚讜砖转 砖诪讜 转讚注 诇讱 讜讻讜' 诇讗讞专 砖讘讗讜 讗诇 讬讞讝拽讗诇 讜砖诪注讜 讛转砖讜讘讛 讗诪专讜 诇谞"谞 讜讛谉 诇讗 讬讚讬注 诇讛讜讬 讘讬谉 诪爪讬诇 讘讬谉 讗讬谞讜 诪爪讬诇 讜讻讜' 注"砖 讜讻谉 诪讘讜讗专 谞讙诇讛 讘讝讛专 讛拽讚讜砖 讞"讗 讚祝 拽诪"讘 砖诪住专讜 注爪诪谉 注诇 拽讚讜砖转 讛' 诇讬砖专祝 诪诪砖. 讜诪讻讗谉 转砖讜讘讛 诇诪讛 砖讬砖讘 讜讚专砖 诪讛专"讬 驻讬谞讟讜 砖讻讜谞转 讞诪"讜 砖讛讜讘讟讞讜 砖讬爪讬诇诐 诪拽"讜 诪爪驻专讚注讬诐 砖诇讗 诪转讜 讗砖专 讛讬讜 讘转谞讜专 讻诪砖讝"诇 讜讛讗专讬讱 讘讝讛 注"砖 讚诪诇讘讚 讚驻砖讟 讛诪讗诪专 讛驻讱 讚专讻讜 砖诇 讛专讘 讝"诇 注讜讚 讘讛 讚诪讚讘专讬 专讝"诇 诇诪讚谞讜 讻讬 诪住专讜 注爪诪诐 注诇 拽讚讜砖 讛' 讻讬 讬讞讝拽讗诇 讗诪专 诇讛诐 砖诇讗 讬爪讬诇诐 讛'. 讜转讜 砖讛讘"拽 诇讬讛讜讚讛 讗诪专 住转诐 砖讗谞讬 诪爪讬诇 讙' 讘谞讬讱 诪谉 讛讗讜专. 讗诇讗 讚诇诪驻专注 谞讜讚注 讘讬讛讜讚讛 讚讞诪"讜 讛谉 讛谞讛 讘讚讘专 讛' 诇讬讛讜讚讛. 讜讛砖"住 拽讗诪专 诪讗谉 谞讬谞讛讜 讛诪"讜 讻讬 讗讞专 讛爪诇转诐 谞讙诇讛 诇谞讜 诪讬 讛诐 讜讻谉 讗诪专讬谞谉 驻' 注"驻 讚祝 拽讬"讞 砖讗诪专 讛拽讘"讛 诇讙讘专讬讗诇 砖讛讬讛 专讜爪讛 诇讛爪讬诇 诇讗讘专讛诐 讗注"讛 转讝讻讛 诇讛爪讬诇 讙' 诪讘谞讬 讘谞讬讜 住转诐 讜讻讜谞转讜 讛讬转讛 注诇 讞诪"讜 讜讗"讻 诪讗讞专 砖讛讘"拽 讗诪专 诇讬讛讜讚讛 住转诐 讞讬讬讱 砖讗谞讬 诪爪讬诇 讙' 讘谞讬讱 讜诇讗 驻讜专砖 诪讬 讗诇讛 讛讗 讜讚讗讬 诇讗 诪讬拽专讬 砖讞诪"讜 谞爪讟讜讜 注诇 讻讱 讜拽' 注诇 讛专讘 砖讘讜转 讬注拽讘:

讗壮 讘讙诪专 讚讘专讬讜 讗讚诐 谞转驻住. 注讬讬谉 讘状讘 拽状讛 讚状讛 讜讘讗 诪注砖讛:


转讜讚住 讙讘专讗 专讘讗 讛讜讛. 驻专砖转 讚专讻讬诐:


诪讗讬 专讗讜 讞谞谞讬壮 诪讬砖讗诇 讜注讝专讬壮 讻讜壮 砖讘讜转 讬注拽讘 讞状砖 拽状讟 驻专讬 讞讚砖 讘诪讬诐 讞讬讬诐 讘' 注"讙. 诪诇讱 砖诇诐 讞"讘 注"讝 注"讘. 砖谞讜转 讞讬讬诐 住状讛. 讙讜驻讬 讛诇讻讜转 拽讬"讚 注"讘. 注讬谉 讬讜住祝 爪状讜. 驻谞讬 砖诇诪讛 诪状讛 讜诇砖讜谉 讛转讜住驻讜转 砖诐. 讜注讬讬谉 注状讝 讙壮 讚"讛 砖诇讗 讛砖转讞讜讜讛 诇爪诇诐. 砖讚讛 讛讗专抓 驻状讛 注状讙:


讛诪讟讬诇 诪诇讗讬 诇讻讬住谉 砖诇 转状讞. 砖驻转讬 讬砖讬谞讬诐 讚祝 讬状讙:


转讜住壮 讚状讛 诪讛 专讗讜 讞诪状讜 讻讜壮. 讜诪驻专砖 专状转 讚爪诇诐 讝讛 砖注砖讛 谞讘讜讻讚谞讗爪专 诇讗讜 注状讝 讗诇讗 讗谞讚专讟讬 讛讜讬 讜诇讻讗讜专讛 讬砖 诇讛拽砖讜转 讚讛专讬 讘诪讙讬诇讛 讚祝 讬状讘 讗诪专 讚谞转讞讬讬讘讜 讬砖专讗诇 讻诇讬讛 注诇 砖讛砖转讞讜讜讛 诇爪诇诐 讘讬诪讬 谞讘讜讻讚谞爪专 讜讗讬 讗谞讚专讟讬 讛讜讛 讛讗 诇讗 讛讬讛 讞讬讬讘讬诐 讻诇诇 讜爪状诇 讚讘讗诪转 专状砖 诇讗 住讘专 讻转讜讚住 讗诇讗 讚注状讝 诪诪砖 讛讜讛 讗讱 诇专讘 讗讞讗 讘专讬讛 讚专讘讗 讚诪转谞讬 诇讛 讘讚专状砖 拽砖讛 讚讛讗 讜讜讚讗讬 诪讚讗诪专 转讜讚住 讗讬砖 专讜诪讬 讛谞讛讬讙 讙诐 讝讛 砖讗诪专 讜注讜讚 讝讗转 讚专砖 转讜讚住 讙状讻 专状砖 讗诪专 讜讗状讻 诪讜讻讞 讚注状讝 讛讬讛. 讜讛谞讛 讘诪讚专砖 讗住转专 谞讜住讞讗 诪转讞诇驻转 诪讙诪专讗 讚讬讚谉 讻讬 砖诐 专状砖 讗诪专 讛讟注诐 诪驻谞讬 砖谞讛谞讛 诪住注讜讚讛 砖诇 讗讜转讜 专砖注 讜讛转诇诪讬讚讬诐 讗诪专讜 诪驻谞讬 砖讛砖转讞讜讜讛 诇爪诇诐. 讜讘转诇诪讜讚讗 讚讬讚谉 讗诪专讜 讛转诇诪讬讚讬诐 诪驻谞讬 砖谞讛谞讛 讜专状砖 讗诪专 诪驻谞讬 砖讛砖转讞讜讛 诇爪诇诐. 讜诇驻状讝 讬状诇 讻讬 谞讜住讞 转诇诪讜讚讗 讗讝讬诇 诇驻讬 诪讛 讚讗诪专 讛讙诪专讗 讻讗谉 讚专讘讬 讬讜住讬 讗诪专讛 讜讗状讻 讬状诇 讚专状砖 住讘专 讚注状讝 讛讜讛 讗诪谞诐 讛诪讚专砖 住讜讘专 讻专讘 讗讞讗 讘专讬壮 讚专讘讗 讚诪转谞讬 诇讛 讘讚专状砖 讜讗状讻 专状砖 住讜讘专 ~讚讗谞讟专讚讬~{讚讗谞讚专讟讬} 讛讜讛 讜诇讻谉 诇讗 讗诪专 诪驻谞讬 砖讛砖转讞讜讛 诇爪诇诐 讗诇讗 诪驻谞讬 砖谞讛谞讛 诪住注讜讚转讜 砖诇 讗讜转讜 专砖注:

